Home / Travel

51 Tempat Menarik di Melaka (Bandar Bersejarah, Banyak Aktiviti Best)

Di manakah tempat menarik di Melaka? Susah mahu jawab soalan ini. Kenapa? Ini kerana Melaka ada kesemuanya.
Ada tempat makan menarik, tempat makan best untuk seafood yang sedap, lokasi bersejarah dan macam-macam lagi. Selepas masuk memasuki tol Ayer Keroh, bersedialah untuk memberikan memori manis untuk anak-anak.
Sedikit mengenai Melaka
Kalau anda peminat subjek sejarah terutamanya sejarah negara Malaysia ini, negeri yang paling sesuai anda lawati semestinya Melaka.
Kena sangatlah dengan jolokan namanya; Melaka, bandar bersejarah. Tak kiralah kalau anda cikgu sejarah ke, pelajar sejarah ke, atau sedang merancang lawatan untuk pelajar ke, Melaka merupakan negeri yang terbaik untuk anda meluangkan masa melihat sendiri dengan mata bangunan-bangunan dan artifak-artifak yang kita selalu lihat dalam buku sejarah.
Dan tidak kira juga, samada musim cuti sekolah atau tidak, Melaka sentiasa menawarkan tempat-tempat menarik dan bersejarah. Maka, izinkan kami berkongsi tempat menarik di Melaka yang percuma.
Jika berbayar sekalipun, masih lagi minimum harganya.
Tempat menarik di Melaka
Apa yang paling penting, banyak tempat menarik di Melaka yang boleh dilawati secara percuma! Bak kata orang zaman sekarang, ‘buat apa bayar kalau benda boleh dapat percuma?

Betul tak?
Maka, izinkan kami berkongsi.
1. Kubu Pertahanan A Famosa
Ini tempat yang wajib dilawati. Tak lengkap perjalanan ke Melaka kalau tidak singgah di sini.
Bangunan kubu A Famosa semestinya menduduki tempat pertama dalam carta ini kerana sejarah yang ada padanya. Sisa runtuhan bangunan A Famosa terletak di tengah-tengah bandar bersejarah Melaka yang diwartakan sebagai tapak warisan dunia UNESCO.

Pada zaman kegemilangannya, kawasan kubu ini meliputi kawasan yang sangat luas dan besar. Ia dipenuhi dengan banyak bangunan kerajaan, gereja dan hospital. Pada abad ke-16, kubu Portugis ini hampir musnah sepenuhnya.

2. Jonker Walk / Jonker Street
Jonker Walk atau turut dikenali dengan nama Jonker Street pula adalah sebuah tempat yang sangat terkenal sebagai tempat yang menjadi pilihan pada pengunjung dari dalam dan luar negara untuk membeli belah.
Jonker Walk yang juga sebahagian daripada tapak warisan dunia yang diiktiraf oleh UNESCO mengambil masa dari 30 hingga 45 miniti untuk diterokai.

Sepanjang berjalan di sini, kita boleh tengok bangunan-bangunan yang lain dari yang lain dengan graffiti yang sangat menarik.
Tempat yang selalu dipenuhi oleh orang ramai ini menyediakan pelbagai jenis barangan cenderamata dan makanan tempatan yang sangat menyelerakan. Senang cerita, semua orang akan gembira di sini.

3. Orang Utan House
Orang Utan House pula tempat yang tepat untuk pengunjung yang sukakan lukisan graffiti; lukisan pada dinding.

Ia terletak berdekatan dengan Muzium Sejarah Cheng Ho.
Di sini, para pengunjung boleh memilih dan mendapatkan tshirt dengan pelbagai jenis lukisan yang dilukis oleh pelukis tempatan. Yang pasti, tshirt mereka sangat unik dan menarik. Sangat sesuai untuk dibawa pulang sebagai cenderahati kepada orang tersayang.
Bukan setakat unik, lukisan pada tshirt mereka juga membawa mesej yang mendalam dan tersendiri.

4. Pantai Pasir Klebang
Pantai Klebang juga antara tempat yang tidak boleh kalau tidak singgah kalau anda bercuti atau sekadar meluangkan masa di Melaka.
Pantai ini menjadi tarikan ramai kerana keunikannya yang mempunyai timbunan pasir yang membentuk bukit-bukit kecil yang jarang terdapat di pantai lain di Malaysia.
Pantai Klebang adalah syurga, iaitu tempat menarik di Melaka untuk makan-makan. Ia sentiasa dikunjungi ramai orang tambah-tambah lagi dengan apabila adanya deretan kedai yang menjual pelbagai makanan dan minuman di sepanjang pantai tersebut.
Minuman yang paling terkenal mestilah coconutnya. Selain itu, pengunjung juga boleh merasai pengalaman menunggang kuda dan menaiki kereka kuda di sini. Pantai Klebang juga terletak berdekatan dengan Muzium Kapal Selam.

5. Medan Ikan Bakar Terapung Umbai
Medan Ikan Bakar Terapung Umbai merupakan sebuah kawasan menjamu selera yang sangat unik. Ia bukan sekadar tempat makan biasa kerana tempat ini dibina di atas permukaan air.
Tempat makannya lebih kepada konsep terbuka. Sambil makan, pengunjung akan merasai angin pantai sepoi-sepoi bahasa. Ada juga terdapat kedai-kedai yang menjual barang mainan dan cenderamata yang lain.
Bagi peminat makanan laut yang ingin merasai pengalaman berbeza menikmati hidangan ikan bakar dan pelbagai jenis hidupan laut yang lain, sila singgah ke Medan Ikan Bakar Umbai.

6. Masjid Kampung Hulu
Yang terakhir, tempat menarik di Melaka yang percuma ialah yang berkaitan dengan keagamaan.
Jangan tak percaya, Masjid Kampung Hulu merupakan masjid tertua di Malaysia. Ia dibina lebih kurang pada tahun 1720 hingga 1728 dan telah dibaikpulih untuk memelihara struktur bangunannya yang asal.
Struktur bangunannya menggabungkan beberapa elemen yang terdapat di Malaysia iaitu Melayu, Sumatera, Cina dan India.
Bila solat di dalam, terasa ada perasaan bagaikan bersolat zaman dahulu kala. Kayu-kayunya masih lagi kuat dan tahan.

7. Melaka River Cruise
Kenapa kami katakan ini tempat menarik di Melaka waktu malam?
Ini kerana anda akan merasai bagaikan menaiki sampan di zaman Kesulatanan Melayu Melaka zaman dahulu kala.
Kami cadangkan, anda beli tiket dalam jam 6.30 petang, dan mula beratur.
Agak-agak mahu masuk waktu Maghrib, naik bot dan rasai pengalaman yang tidak dapat dilupakan.
Anda akan dapat menikmati dua suasana Melaka; iaitu waktu siang yang masih terang dan apabila kembali semula ke pangkalan pada waktu malam.

8. Menara Jam Melaka (Tan Beng Hee Clock Tower)
Menara Jam Melaka atau juga dikenali dengan nama Tan Beng Hee Clock Tower boleh dikatakan sebagai bangunan yang paling menyerlah dalam kawasan Red Square.
Warna merah pada bangunan yang dibina pada tahun 1886 ini sememangnya menarik perhatian setiap yang melihatnya.
Bangunan ini tidaklah setinggi menara jam di tempat lain tetapi masih menjadi monument yang cantik dan menarik untuk diabadikan dalam koleksi gambar percutian anda.
Namun begitu, hati-hati apabila bersiar-siar dan melintas jalan di kawasan ini kerana ia sentiasa sibuk dan dipenuhi dengan kenderaan.

9. AEON Melaka
Untuk mereka yang ingin membeli belah dalam suasana yang lebih tenang dan sejuk, anda boleh memilih untuk ke AEON Bandaraya Melaka.
AEON Bandaraya Melaka sesuai untuk aktiviti membeli belah keluarga kerana hampir semua barang keperluan boleh didapati di bawah satu bumbung. Bukan itu sahaja, restoran dan kedai makanan juga sangat banyak untuk dipilih oleh para pelanggan.
Ruang parkir yang luas turut disediakan, tetapi ia boleh jadi penuh juga pada musim cuti. Jadi, kalau ingin singgah ke sini, sila datang lebih awal.

10. Freeport A’ Famosa Outlet
Sesungguhnya, tempat menarik di Melaka ini sesuai untuk membeli-belah. Untuk letak kereta, semestinya percuma, tanpa bayaran. Cuma bila beli barang berjenama, kenalah bayar.
Freeport A’Famosa Outlet adalah tempatnya kalau anda ingin merasai pengalaman membeli-belah yang lain dari yang lain! Lain sangat sampai ada juga yang menamakannya Freeport A’Famosa Village kerana di dalamnya bagaikan ada sebuah perkampungan. Menarik kan?
Tengok sahaja bangunannya, sangat unik. Apabila melangkah ke pintu masuk, kita dapat melihat rekaan hiasan dalaman yang sangat menarik dan berbeza dengan adanya tasik dan sebuah kincir angin.
Jadi, setiap pengunjung bukan sahaja dapat membeli belah, anda juga boleh bergambar sakan dengan berlatar belakangkan suasana yang sangat menarik dan cantik.
Oh lupa, macam-macam barang daripada pelbagai jenama terkenal ada dijual di sini dan kebanyakannya adalah lebih murah daripada tempat lain.
Memang terbaik!

11. Galeri Lebah
Galeri Lebah Melaka dulunya dikenali sebagai Muzium Lebah Dunia. Ia beroperasi di bawah Giant B yang diiktiraf sebagai jenama pengeluar madu lebah terbesar di Malaysia pada tahun 1978.
Lebah-lebah dipelihara di belakang cermin kaca yang membolehkan para pengunjung melihat lebah-lebh dengan lebih dekat tapi selamat.
Para pengunjung boleh mendapatkan pelbagai info mengenai lebah dan penghasilan madu lebah di sini. Bagi peminat madu yang terkenal tinggi dengan khasiat yang baik untuk kesihatan, anda boleh mendapatkan pelbagai jenis produk daripada madu lebah di sini.
Bukan itu sahaja, di sini terdapat auditorium untuk mereka yang ingin belajar tentang lebah. Terdapat juga aksi bee-man di sini pada waktu tertentu. Menakutkan tapi menarik!

12. Demang Abdul Ghani Gallery
Demang Abdul Ghani Gallery merupakan sebuah bangunan tradisional yang telah dibina pada tahun 1894 dengan pengaruh seni bina Palembang, Filipina dan juga Champa. Pembinaan rumah ini menggunakan kayu-kayu yang berkualiti tinggi seperti Merbau, Cengal dan kayu jati. Oleh sebab itu, walaupun usia rumah ini sudah lama, iainya masih mampu untuk berdiri dengan kukuh.
Pasti ada yang tertanya-tanya siapakah Demang Abdul Ghani ini? Demang Abdul Ghani sebenarnya merupakan seorang ahli perniagaan yang juga penghulu yang berketurunan Palembang, Sumatera. Sebagai penghulu, rumah ini pada zaman dahulu pernah digunakan sebagai tempat perjumpaan penduduk kampung dan sebagai pusat pentadbiran.
Pernah dibaik pulih pada tahun 2008, rumah ini telah dibuka pada orang ramai pada tahun 2011.

13. Melaka Wonderland Theme Park
Melaka Wonderland Theme Park & Resort adalah antara taman tema air yang baru dibuka di negara kita dan boleh ditemui di Ayer Keroh Melaka. Satu fakta menarik tentang tarikan ini, mengikt rekod, jumlah air didalam semua kolam renang yang terdapat di taman tema air ini ia melebihi 200 juta liter.
Tempat ini memang sesuai untuk seisi keluarga kerana terdapat sebanyak 12 tarikan yang unik dan berbeza seperti Tornado chaser, Kamikaze Race, 1 Big Wave Pool dan Adventure Island.

14. Rumah Terbalik Melaka
Ada yang bercuti untuk melihat pemandangan yang cantik ada pula yang suka bergambar di tempat menarik jika anda jatuh dalam kategori kedua pastikan anda singgah sebentar di Rumah Terbalik Melaka atau juga dikenali sebagai Upside Down House.
Setiap bahagian didalam rumah ini dihias seperti rumah biasa bezanya apa yang biasanya dilantai ada di bumbung.

15. Air Terjun Asahan
Setelah puas berjalan ke sana-sini, sudah tiba masanya untuk menyegarkan badan dengan air sungai yang mengalir jernih, salah satu lokasinya adalah di Air Terjun Asahan yang terletak di Pekan Asahan, Melaka.
Lebih menarik tentang air terjun ini adalah kerana persekitarannya yang cukup bersih. Kalau datang sini nanti, pastikan anda juga memelihara kebersihannya ya.
Selain bermandi-manda, banyak lagi aktiviti menarik lain yang boleh anda rancang untuk dilakukan seperti merentas hutan, mendaki sehingga ke puncak Gunung Ledang atau berkhemah untuk menikmati keindahan flora dan fauna dengan sepuas hati.

16. Taman Rama–Rama Melaka
Anda boleh menjumpai ledih daripada 20 spesis rama-rama di Taman rama-rama Melaka. Taman ini dibahagikan kepada 4 bahagian iaitu, rama-rama, taman reptilia, taman ikan koi dan lokasi khas untuk bergambar dengan haiwan reptilia iaitu si ular sawa. Kalau anda tak takut dengan ular la.

17. Straits Chinese Jewellery Museum
Straits Jewellery Museum ini terletak di dalam sebuah bangunan peninggalan lama Baba Nyonya. Sebaik melangkah masuk ke dalam bangunan muzium ini anda akan disajikan dengan rekaan dalaman unik yang mempamerkan budaya Baba Nyonya. Bukan setakat barangan perabot antik yang ada di muzium ini, tetapi juga barangan kemas yang indah dengan rekaan Peranakannya.
Di samping itu, peralatan antik yang digunakan untuk menghasilkan barangan kemas juga dapat dipamerkan dengan lebih dekat di muzium ini.
Jangka masa yang diambil untuk melihat secara penuh kesemua yang ditawarkan di dalam Straits Jewellery Museum adalah dalam sekitar 45 minit dan mungkin juga sampai 1 jam kalau anda nak tahu lebih banyak perkara dengan terperinci.

18. Masjid Negeri Melaka (Masjid Al-Azim)
Sebelum wujudnya Masjid Al Azim, Masjid Tengkera adalah Masjid Negeri Melaka yang asal. Masjid yang agak baru ini telah siap dibina pada tahun 1990.
Terletak dalam sekitar 3 km dari bandar Melaka, masjid yang dibina dengan pengaruh senibina Jawa dan Cina serta disulami dengan keindahan seni ukir Islam ini dapat menampung sehingga 10,400 jemaah pada satu-satu masa.
Sebahagian daripada kompleks masjid ini iaitu minaretnya yang berketinggian 188 kaki telah dibina dengan gaya bentuk pentagon atau segi lima yang melambangkan 5 rukun Islam.

19. Pantai Tanjung Bidara
Sudah puas makan angin di sekitar bandar, nak sejukkan pandangan mata dan mengambil udara segar, anda boleh menuju ke Pantai Tanjung Bidara.
Bermacam aktiviti menarik yang boleh dilakukan di sini dan ini termasuklah bermandi-manda dan berfotografi. Anda sekeluarga dapat bermandi-manda dengan selamat kerana terdapat Menara Kawalan Pantai Jabatan Pertahanan Awam Malaysia (JPAM) yang sentiasa mengawal keselamatan kawasan pantai.
Untuk aktiviti fotografi pula, sangat bagus untuk bergambar kat sini sebab kawasan sekitarnya dihiasi dengan lanskap perkampungan nelayan.
Mengenai kemudahan yang tersedia di sini pula, terdapat kedai-kedai makan, tandas awam, bilik mandi, taman permainan kanak-kanak dan tempat untuk meletak kereta.

20. Muzium Adat Istiadat
Apabila mendengar nama Muzium Adat Istiadat, pasti anda dapat membayangkan struktur muzium ini kan? Terletak di dalam rumah dengan senibina tradisional Melayu, muzium ini adalah lokasi di mana anda sekeluarga dapat memahami dengan lebih terperinci budaya dan gaya hidup nenek moyang kita pada zaman dahulu kala.
Antara yang dipamerkan di sini adalah barangan antik untuk perhiasan diri, porselin, pelamin untuk perkahwinan, peralatan yang digunakan dalam adat istiadat, gambar tokoh-tokoh daerah, senjata purba dan bermacam lagi.

21. Laman Tiga Budaya Taman Tema Air
Asahan Water Theme Park juga turut dikenali sebagai Laman Tiga Budaya Taman Tema Air ini merupakan sebuah tarikan yang sangat menyeronokkan untuk dilawati bersama keluarga tercinta. Di sinilah anda dapat bermain air dengan sepuas hati sambil menikmati pemandangan yang mempesonakan Gunung Ledang.
Antara kemudahan yang disediakan adalah pangkin, tandas, bilik persalinan dan juga khemah.

22. Menara Taming Sari
Menara Taming Sari ini merupakan Gyro tower pertama di Malaysia dan dibuka secara rasmi pada tahun 2008. Dengan ketinggian 110 meter, strurtur yang berpusing ini dapat memuatkan seramai 80 pengunjung dan memberi pengunjung pandangan panoramik 360 darjah Bandar Melaka.
Seperti mana yang anda sudah boleh jangka, menara ini di namakan sempena meraikan keris Hang Tuah yang masih belum dijumpai lagi hingga ke zaman ini. Kalau dilihat dengan teliti, bentuk menara ini menyerupai bentuk keris.

23. Muzium Kapal Selam
Capai cita-cita anda untuk menjadi anak kapal selam di Muzium Kapal Selam Melaka. Kapal selam yang boleh dilihat di muzium ini bergelar FS Quessant Agosta 70 dan merupakan sebuah kapal selam milik tentera Perancis.
Ia dihadiahkan kepada Kementerian Pertahanan yang kemudiannya diserahkan kepada kerajaan negeri Melaka untuk dipamerkan ke orang awam. Dengan bayaran yang kecil anda dapat masuk dan melihat sendiri bagaimana rupa bahagian dalam sebuah kapal selam.

24. Masjid Kampung Kling
Masjid Kampung Kling ini di bina pada tahun 1748 dan ia terletak di Jalan Harmoni. Sekali pandang jelas kelihatan pengaruh senibina jawa dan oriental di setiap penjuru. Kubah masjid selalunya bulat tetapi di masjid ini kubah nya seperti bangunan pagoda.
Hiasan dalam masjid pun boleh dikatakan lain daripada yang selalu kita jumpa di masjid lain di Negara kita. Pada tahun 1999 masjid ini dibaik pulih oleh kerajaan dan diishtiharkan sebagai monument sejarah.

25. The Orang Utan House
The Orang Utan House yang dibuka pada tahun 1992 adalah sebuah studio peribadi pelukis tempatan bernama Charles Cham.
Beliau telah berjaya mempamerkan karya lukisanya di pentas antarabangsa di Negara seperti, Portugal, Switzerland, Singapore, Australia dan Hong Kong. Lukisan Orang Utan yang terpapar besar ditepi bangunan ini seolah-olah mengajak anda masuk untuk melihat karya hasil tuannya.

26. Mini Malaysia & Asean Cultural Park
Mini Malaysia & Asean Cultural Park merupakan sebuah taman budaya yang menjadi tapak untuk pameran pelbagaian reka bentuk rumah tradisional daripada 13 buah negeri di Malaysia seperti rumah kayu Perlis, Perak, Selangor, Negeri Sembilan, Melaka, Kedah dan banyak lagi.
Seperti namanya, kawasan ini bukan sahaja dikhaskan untuk rumah kampung Malaysia, tapi juga dari rantau Asia lain seperti Thailand, Singapura, Indonesia dan banyak lagi.
Yang menariknya, di dalam rumah ‘perkampungan’ Mini Malaysia ini juga anda sekeluarga dapat mencuba pelbagai aktiviti kebudayaan seperti permainan tradisional, rawatan spa tradisional, menyewa pakaian tradisional, memasak, mencanting batik dan banyak lagi!
Selain itu, terdapat tarikan lain yang di sini seperti kolam renang percuma, permainan carousel, roller coaster dan macam-macam lagi!
Suatu masa dahulu, ketika era 90-am, Mini Malaysia & Asean Cultural Park adalah salah satu tempat menarik wajib singgah di Melaka untuk semua bas rombongan.
Kini, sudah kurang serinya. Tidak macam dulu-dulu.

27. Melaka Tropical Fruit Farm
Terletak di Sungai Udang di atas tanah yang berkeluasan 65 ekar, Melaka Tropical Fruit Farm merupakan sebuah kawasan ladang yang wajib anda lawati bersama keluarga untuk peluang melakukan pelbagai aktiviti menarik yang dapat menjadikan percutian anda di Melaka lebih bermakna.
Antara aktiviti yang ditawarkan di sini merupakan memancing, lawatan ke zoo mini, berkayak, melihat pelbagai tumbuhan unik, melawat kawasan kebun buah-buahan dan banyak lagi. Sekiranya sehari masih tak cukup, anda boleh juga bermalam di chalet yang disediakan.

28. Nyonya Memoirs
Nyonya Memoirs dapat membawa anda sekeluarga kembali pada tahun 1920-an melalui pelbagai pameran interaktif serta set dalam saiz yang realistik.
Bukan sekadar untuk dilihat, anda juga boleh mencuba pakaian tradisional baba nyonya dan bergambar dengan menggunakan set-set yang disediakan sebagai latar belakang foto. Cukup menarik untuk anda yang ingin mendalami bagaimana rasanya kehidupan di dalam dunia klasik.

29. Muzium Sastera
Anda seorang pencinta sastera? Jangan lupa untuk menjejakkan kaki ke dalam Muzium Sastera yang terletak di Jalan Kota ni. Tujuan muzium ini dibina merupakan untuk memelihara semua karya agung hasil penulisan orang Melayu agar tidak lupus dimamah masa.
Muzium yang dirasmikan pada tahun 1984 ini turut mengumpulkan pelbagai koleksi naskhah manuskrip yang original hasil tulisan tangan dari seluruh dunia.
Bukan sahaja menyimpan karya-karya seperti cerita rakyat, dan sastera Melayu Moden yang lain, muzium ini turut memberikan ruang istimewa kepada penulisan tradisional lain seperti nazam, puisi, pantun, gurindam dan lain-lain.
Untuk pengetahuan anda, muzium ini terbahagi kepada 3 bahagian iaitu ruang sejarah perkembangan semasa, bahagian yang menerangkan bagaimana Melaka memainkan peranan dalam perkembangan sejarah, dan juga sebuah galeri yang dikhaskan untuk sasterawan negara, A. Samad Said.

30. Muzium Kastam Melaka
Sememangnya Melaka ini cukup kaya dengan pelbagai jenis muzium, maklumlah, bandaraya bersejarahkan? Ini adalah satu lagi muzium yang luar biasa menarik di Melaka!
Muzium Kastam Melaka merupakan muzium di mana anda dapat mempelajari sejarah kastam, operasi-operasi mereka yang berjaya dan banyak lagi! Tapi yang menjadi daya penarik sebenar muzium ini adalah pameran pelbagai barangan hasil rampasan pihak kastam. Kalau dah dirampas, mesti ada sebabnya kan?
Hanyalah sebuah muzium satu tingkat, namun pamerannya tetap padat dengan pelbagai benda menarik untuk dilihat.
Muzium ini secara amnya terbahagi kepada beberapa bahagian iaitu galeri sejarah, galeri peralatan kastam yang pernah digunakan suatu ketika dahulu, galeri senjata yang dirampas, rampasan kulit binatang, patung, dadah dan banyak lagi yang rugi kalau tak dilihat!
Secara spesifiknya, di galeri peralatan kastam, anda dapat melihat banyak barangan-barangan antik daripada era lampau sekitar 50 ke 70-an seperti mesin taip, kompas, teropong, basikal klasik dan banyak lagi.
Untuk barangan rampasan pula adalah seperti keris yang bercetakkan ayat al-quran, pistol yang berukir, arca penyu yang sebenar, kenderaan berkuasa tinggi dan bermacam-macam lagi! Senang cerita, banyak benda unik yang tak terfikir dek akal ada di sini!
Lokasinya adalah bersebelahan dengan Jeti Melaka River Cruise dan juga Muzium Samudera.

31. Kompleks Falak Al-Khawarizmi
Kompleks Falak Al-Khawarizmi merupakan sebuah kompleks ilmu falak dan astronomi di bawah senggaraan Kerajaan Negeri Melaka yang berlokasi di Tanjung Bidara.  Kompleks ini menempatkan Planetarium, Balai Cerap serta pusat latihan yang lengkap dengan pelbagai kemudahan seperti bilik penginapan, auditorium, bilik kuliah dan makmal komputer.
Pelbagai aktiviti menarik yang disediakan untuk para pelawat yang ingin mendalami dunia astronomi, seperti tayangan dokumentari sains dalam bentuk planetarium serta 3D, cerapan langit malam, cerapan hilal, dan lawatan ke pelbagai zon pameran berbeza.
Zon pameran yang terdapat di Kompleks Falak Al-Khawarizmi terbahagi kepada zon sistem suria, zon tamadun Islam, zon penerokaan angkasa lepas dan zon langit malam. Anda sekeluarga juga boleh mencuba permainan interaktif yang disediakan. Sebelum pulang, jangan lupa untuk singgah ke kiosk falak terlebih dahulu.

32. Taman Buaya
Taman Buaya ini sudah lama menjadi sasaran pelancong ke Melaka dan dibuka kepada orang ramai semenjak tahun 1987. Kawasan kurungan buaya ini di reka untuk menyerupai habitat semulajadi haiwan ini.
Antara spesis buaya yang boleh ditemui di sini antaranya Buaya America, Buaya Marsh Mugger India, Buaya Cayman dan lain-lain lagi. Anda juga dapat berhibur dengan tarikan bonus di sini seperti rumah mamalia dan rumah reptilia.

33. Melaka Thousand Tales of Adventures – The Adventures of Sinbad
Dengan hanya memandu selama 10 minit dari A’ Famosa dan Christchurch Melaka terletaknya tarikan wajib singgah di negeri ini iaitu Melaka Thousand Tales Of Adventures – The Adventures Of Sinbad untuk pengalaman yang tak mungkin dapat dilihat di tempat lain.
Di sini anda sekeluarga perlu melalui pelbagai cabaran untuk menyelamatkan diri daripada penjahat yang digelar Shaman menerusi teknologi interaktif 7D sepanjang pelayaran di “Seven Seas.”

34. Taman Botanikal Melaka
Tidak jauh dari Skytrek Melaka adalah sebuah tarikan yang tak patut anda lepaskan peluang untuk singgah, lokasinya terletak di Taman Botanikal Melaka. Taman botani yang pada asalnya merupakan Hutan Rekreasi Ayer Keroh ini memiliki keluasan sehingga 92.5 hektar, padat dengan pelbagai aktiviti menarik yang boleh dilakukan bersama keluarga.
Suka berjogging? Ini adalah antara port berjogging yang paling best pernah anda temui, suasananya sungguh mendamaikan jiwa, dengan pokok-pokok yang mekar di sepanjang perjalanan, udara di sekitar taman ini juga cukup menyegarkan. Nak makan angin di sekitar taman botani dengan cara yang lebih santai? Sewa sahaja buggy elektrik yang disediakan.
Sebenarnya, taman ini bukanlah sekadar taman dengan pokok-pokok dan bunga-bungaan yang berwarna-warni, ada banyak lagi tarikan lain seperti Kampung Buku, Muzium Hutan, Taman Dinasour yang menempatkan 15 replika dinasour dan juga jambatan gantung.
Selain melawat tarikan-tarikan yang ada, anda juga boleh merancang untuk melakukan banyak lagi aktiviti lain seperti berkayak, berkelah, berkhemah atau merentas hutan. Untuk aktiviti berkhemah atau merentas hutan anda perlu mendapatkan lebih maklumat daripada pihak Jabatan Perhutanan Melaka terlebih dahulu.

35. Makam Hang Jebat
Bukan sahaja terkenal dengan Laksamana Hang Tuah, saudaranya Hang Jebat juga cukup mahsyur di negeri Melaka. Berdasarkan kisah yang disampaikan, Hang Jebat telah mati dibunuh oleh Hang Tuah sendiri dalam satu pertarungan yang berlangsung selama 3 hari 3 malam.
Hang Jebat telah ditusuk oleh keris Taming Sari milik Hang Tuah yang akhirnya membawa kepada kematiannya. Hang Jebat kemudiannya dikebumikan di bandar lama Melaka berdekatan dengan Jonker Street.

36. Casa Del Rio
Ingin menikmati percutian yang tidak dapat dilupakan? Cuba anda menginap di Casa Del Rio. Terletak di tepi Sungai Melaka, pemandangan yang disajikan daripada hotel ini cukup memukau, tanpa keluar dari pintu hotel anda masih dapat menikmati kepuasan bercuti di Melaka.
Sambil berehat-rehat di dalam bilik anda boleh menggunakan pelbagai kemudahan yang disediakan seperti televisyen dengan pelbagai dan mendengar lagu menggunakan “iPod docking station”.
Dah puas menikmati waktu rehat di dalam bilik, untuk mengaktifkan badan, anda boleh berendam di dalam kolam renang infiniti yang disediakan sambil melihat pemandangan ataupun mengeluarkan peluh di pusat kecergasan yang lengkap dengan pelbagai peralatan senaman. Bagi anda yang ingin melakukan aktiviti yang lebih santai atau merelakskan badan yang telah kepenatan, pusat spa turut disediakan.
Lokasinya, hanyalah 1 minit berjalan kaki untuk ke Jonker Street dan 6 minit pemanduan untuk ke Istana Melaka.

37. Muzium Samudera
Muzium Samudera atau Maritime Museum, berjaya menarik sebanyak 20,000 orang sebulan. Di sini ini anda berpeluang untuk melihat bagai mana kekuatan tentera maritime memainkan peranan penting dalam menuntukan pihak yang berkuasa pada zaman tersebut.
Tarikan utama di sini merupaka replica kapal Flor de la Mar (Flower of the Sea) yang mengikut sejarah telah karam di perairan Sumatra. Agak teruja melihat bahtera dengan ketinggian 34 meter tinggi ini. Agaknya harta karun tu masih ada lagi tak dibawah dilaut sumatera?

38. Muzium Sejarah dan Etnografi
Muzium Sejarah dan Etnografi merupakan sebuah tarikan yang terletak di dalam bangunan kolonial Stadthuys. Seperti namanya, Muzium Sejarah dan Etnografi, muzium ini dibahagikan kepada 2 tingkat di mana di tingkat pertama memfokuskan kepada sejarah negeri Melaka dari awal kewujudannya pada tahun 1400 hinggalah tahun 1957 ketika mana Malaysia mencapai kemerdekaan.
Manakala, seksyen etnografi pula memberi info kepada para pelawat tentang kepelbagaian budaya dan tradisi komuniti-komuniti yang terdapat di bandaraya bersejarah ini termasuklah orang Melayu, Cina, India, Baba Nyonya, Portugis dan masyarakat Chitty.
Antara koleksi pameran yang dapat anda lihat disini adalah barangan yang digunakan dalam sesebuah majlis perkahwinan dahulu kala, peralatan muzik klasik, koleksi barangan porselin purba, senjata, matawang dan banyak lagi!

39. AK Extreme Motorsport Station
Nak buat aktiviti lasak tapi tak nak berpeluh-peluh di bawah panahan matahari? Anda sekeluarga boleh terjah AK Extreme Motorsport Station. Di sinilah anda boleh berlumba sepuas hati dengan menaiki pelbagai jenis go-kart yang disediakan, daripada yang tidak bermotor hinggalah kepada yang berkuasa tinggi seperti Superkarts.
Litarnya juga cukup panjang untuk kepuasan memecut yang sebenar. Bagi yang masih baru pertama kali mencuba go-kart, jangan risau, staff di sini akan membantu anda dengan hati yang terbuka dan wajah yang ceria. Silap-silap, hari-hari terasa nak datang ke sini.
Selain go-kart, di AK Extreme Motorsport Station juga anda boleh mencuba aktiviti lain yang ditawarkan mereka seperti ATV dan paintball. Sebagai info, permainan paintball dan go-kart hanyalah dibenarkan untuk yang berumur 12 tahun dan ke atas sahaja.
Mengenai tempat parking kereta, anda boleh parking di dalam bangunan yang sama pada aras yang sama dengan lokasi terletaknya AK Extreme Motorsport Station ni iaitu di tingkat 6.

49. Masjid Cina (Masjid Al Muttaqin)
Sekali pandang, memang tak terfikir bahawa bangunan ini sebenarnya sebuah masjid. Gaya binaannya tidak ubah seperti bangunan tradisional Cina, tak hairanlah kenapa masjid ini digelar Masjid Cina. Kalau anda nak tahu, nama lain masjid ini adalah Masjid Al Muttaqin.
Mesti ada yang tertanya-tanya kenapa masjid ini dibina dengan seni bina yang begitu unik sekali? Sebagai info, masjid ini telah ditubuhkan oleh Persatuan Cina Islam Melaka dengan inspirasi daripada seni bina beberapa buah masjid yang terdapat di Shanghai, Xi’an dan Beijing di China.
Masjid yang didirikan dengan kos mencecah RM7.5 juta ini lengkap dengan ruang solat yang mampu menampung sehingga 2,000 orang jemaah, perpustakaan, tandas, dewan serbaguna, bilik mesyuarat dan pejabat pentadbiran.
Perkara yang lebih unik dan menariknya tentang masjid ini selain reka bentuknya adalah kerana terdapat ruang yang khas di mana diletakkan pelbagai kelengkapan dapur untuk disedekahkan kepada orang yang kurang berkemampuan.

50. Muzium Al-Quran Melaka
Terletak hanyalah bersebelahan dengan Masjid Al Azim, masjid negeri Melaka, Muzium Al-Quran Melaka merupakan sebuah muzium yang penting untuk dilawati untuk menambahkan lagi pemahaman tentang kitab suci agama Islam. Siapa yang tak teruja dengan kitab yang diturunkan beribu tahun yang lalu?
Terletak di dalam bangunan 2 tingkat, tingkat pertama padat dengan pelbagai koleksi al-quran yang indah dipandang mata dan juga unik. Seni kaligrafi juga turut dipamerkan di sekitar muzium ini.
Anda juga boleh membaca pelbagai informasi berkaitan dengan penurunan ayat Al-Quran, sejarah perkembangan Al-Quran, info majlis-majlis bacaan Al-Quran dan banyak lagi. Banyak sekali perkara yang dapat anda sekeluarga pelajari di sini.

51. Dataran 1 Malaysia Klebang
Dulu dataran pantai Klebang merupakan sebuah tempat yang sunyi sepi dan gagal menarik orang ramai. Tetapi setelah inisiatif kerajaan untuk membaik puluh kawasan tersebut dan diubahsuai ia dibuka semula dengan nama Dataran 1 Malaysia Klebang dan berjaya menarik orang ramai kembali untuk meluangkan masa diasana.
Bagi yang minat maritim, ada Muzium Kapal Selam atau Submarine Museum berhampiran dengan tempat ini.
Untuk aktiviti pula terdapat banyak aktiviti menarik seperti bermain ATV dan menunggang kereta kuda. Muzium Kapal Selam juga terletak berhampiran dengan kawasan ini.
Sebuah pantai yang direka menyerupai bentuk sebuah lagoon sedang dibina di kawasan ini dengan harapan Dataran 1 Malaysia ini menjadi destinasi pelancongan utama di negeri Melaka.

Akhir kata
Diharapkan agar perkongsian berkenaan tempat menarik di Melaka ini akan memberikan anda sedikit idea untuk merancang perjalanan.
Semoga bermanfaat.


Home / Finance

Cara Kumpul Duit Kahwin (Simpan Untuk Hantaran dan Majlis Kenduri)

Dengar saja perkataan ‘kahwin’ semua pasangan akan tersenyum sampai ke telinga. Namun, bila memikirkan persiapan yang perlu dibuat, seram sejuk dibuatnya. Dari proses merisik sehinggalah berakhirnya majlis kedua-dua belah pihak, wang mengalir laju saja. Mana taknya, zaman sekarang semuanya serba mahal. Itulah yang menyebabkan ramai mahukan cara kumpul duit kahwin, supaya boleh digunakan untuk macam-macam urusan.
Kenapa hantaran dan majlis kenduri sahaja?
Bukanlah mahu kata yang lain tak penting. Cuma dua perkara ini, memerlukan kos yang tinggi. Banyak duit akan dibelanjakan hanya untuk dua perkara ini.
Dari sekecil-kecil perkara semuanya melibatkan wang ringgit yang bukannya murah. Namun, yang lebih parah dah tentulah pihak lelaki kerana perlu sediakan wang hantaran selain persiapan majlis sendiri.
Sebenarnya, ikatan yang bakal dibina bukannya diukur dengan mewahnya pelamin yang dihiasi bungaan segar. Bukan juga dilihat pada menu makanan yang menyajikan kambing golek dan sate kambing. Malah, sepersalinan yang mewah dan gah juga tidak bermakna jika hanya pada hari bersejarah itu sahaja mereka kelihatan benar-benar bahagia.
Perlukah majlis kahwin yang ‘grand’?
Kehidupan berumah tangga mula teruji selepas majlis kedua-dua belah selesai dengan gemilangnya. Ya benar, kita perlu meraikan tetamu. Malah, itu juga yang dianjurkan oleh agama. Namun, bukan ke bersederhana itu jauh lebih baik?
Adakah anda sebagai suami atau bakal isteri; mampu menyediakan kelengkapan untuk keselesaan keluarga dan anak-anak kelak? Adakah anda sanggup terus dibebani hutang kahwin sedangkan sudah ada 2 orang anak? Segala persoalan ini memerlukan perancangan rapi sebelum berumah tangga tak kisah bagi pihak lelaki atau perempuan.
Cara kumpul duit kahwin
Justeru, artikel ini akan cuba membantu anda yang sedang dalam kekusutan simpan duit untuk kahwin. Jangan risau, tiada yang mustahil. Yang penting, terus berusaha dan bertawakal. Nah, ini tips untuk bakal pengantin, pasangan yang baru merancang nak kahwin dan bagi yang masih mencari jodoh. Selamat membaca.
Tetapkan matlamat dan niat
Mindset itu penting.

Jika sudah bertemu pasangan yang dirasakan sesuai untuk jadi peneman hidup, tetapkan niat untuk berkahwin. Jangan sibuk dating saja. Hidup perlu ada impian dan matlamat. Mungkin anda boleh memasang niat untuk berkahwin dalam 2 tahun lagi. Oleh itu, anda ada masa yang mencukupi untuk simpan duit.

Kerjasama antara keluarga dan pasangan
Pasangan yang akan berkahwin perlu bersikap lebih toleransi antara satu sama lain. Misalnya, keluarga belah perempuan janganlah minta jumlah hantaran di luar kemampuan lelaki.
Janganlah sampai RM15,000 tapi kalau mampu tiada salahnya.

Hantaran tidak diwajibkan dalam Islam. Ia hanyalah budaya turun-temurun untuk bantu persiapan pihak perempuan sahaja. Bakal isteri juga janganlah terikut-ikut dengan orang lain sehingga bakal suami ikat perut setiap bulan.

Buat majlis yang sederhana
Berbincanglah baik-baik untuk melangsungkan majlis yang sederhana dan ikut cara Islam saja. Buat yang perlu dan wajib sahaja, misalnya majlis nikah yang ringkas dan menjemput tetamu untuk meraikan.
Tetamu yang dijemput cukuplah sekadar ahli keluarga, saudara mara, jiran tetangga dan kenalan yang penting dan rapat. Tak perlu sehingga 2000 jemputan, sehingga tuan rumah pun tak kenal mereka.

Jika ikut cara kumpul duit kahwin ini, pasti akan bangga jika dapat laksanakan majlis yang sederhana.

Beli rumah dulu
Jika ahli keluarga kedua-dua belah pihak telah setuju tentang majlis, maka bakal pengantin perlu buat persiapan. Sebaik-baiknya dari awal lagi mereka perlu berfikiran jauh untuk simpan duit. Tak perlu tunggu selepas majlis risik.
Lelaki perlu fikir tentang rumah yang bakal diduduki, kenderaan dan sebagainya. Aset-aset ini tak perlu terus dibeli lepas kahwin. Tak perlu terburu-buru. Pada awal perkahwinan, boleh saja duduk bersama-sama keluarga lelaki. Malah, boleh juga gunakan kereta yang lama. Namun, jangan pula terus menyusahkan ibu bapa. Belajar hidup berdikari.
Kalau bekerja kerajaan, boleh cuba tengok kelayakan dan gunakan kalkulator LPPSA untuk mengira berapa perlu bayar.

Simpan duit dalam ASB
Antara yang boleh dibuat ialah membuat pinjaman Amanah Saham Bumiputera (ASB loan). Cara ini ialah paksaan ke atas diri untuk menyimpan secara disiplin dan sistematik. Tidak susah, login MyASNB sahaja. Segalanya di hujung jari.
Misalnya, anda membuat ASB loan sebanyak RM50,000.00 dan diikat selama 30 tahun. Jadi, bayaran bulanan yang anda perlu bayar ialah sebanyak RM300.00 dengan kadar faedah bank sebanyak 5.2%.
Jika dividen tahunan yang akan diperoleh ialah sebanyak 7.25%, maka anda akan dividen daripada simpanan ASB sebanyak RM3625,000.00 pada tahun itu. Jika anda bercadang untuk berkahwin lagi 2 tahun, maka anda akan dapat hampir RM7250,000.

Duit sebanyak ini sudah dapat membantu hampir separuh persiapan kahwin anda bukan? Itulah antara kebaikan membuat pelaburan ASB.

Simpan duit kahwin dalam Tabung Haji
Selain itu, anda juga boleh membuat simpanan di Tabung Haji (TH). Setiap tahun, TH akan mengagihkan keuntungan yang diperoleh dalam bentuk hibah dan bonus. Malah, anda juga boleh membuat simpanan di bank lain seperti Maybank, AmBank, Affin, Hong Leong, Public Bank dan sebagainya.
Bila dah mula menyimpan, jangan gatal-gatal tangan untuk keluarkan wang pula. Cuba konsisten dalam menyimpan wang. Misalnya, setiap pasangan boleh kongsi duit untuk menyimpan. Jadi, tidaklah berat untuk satu pihak kan? Kalau takut tak tahan godaan, boleh saja berikan kad ATM pada ibu untuk memegangnya.

Buat kerja sampingan, ini cara simpan duit kahwin paling bijak
Ah, ini satu cara kumpul duit kahwin yang paling pantas. Orang kata, biar susah-susah dahulu, barulah boleh bersenang-senang kemudian. Bukannya mudah untuk kumpul duit kan?
Sekurang-kurangnya segala kepayahan ini akan menjadi pengalaman manis untuk dikenang. Pasti anda dan pasangan akan tersenyum sendiri bila terkenangkan susah-payah kumpul duit sama-sama.
Bagi pihak perempuan, anda boleh menjadi dropship tanpa keluarkan modal. Misalnya, anda boleh jual baju kurung dan tudung. Anda menjadi orang tengah untuk buat promosi dan melayan pertanyaan pelanggan. Jika berjaya menjual produk tersebut, dapatlah komisyen.
Anda juga boleh mohon kerja sebagai tutor. Jika berbakat dalam jahitan, boleh ambil tempahan menjahit pakaian. Kalau masakan anda selalu dipuji, apa kata cuba jual makanan pula.
Bagi pihak lelaki, anda boleh jadi pemandu Grab. Bila ada masa terluang, baik bawa kereta. Boleh juga buat duit guna aset sendiri. Kalau berbakat dalam gunting rambut, cuba minta kerja di kedai gunting rambut. Pendek kata, ikutlah kemampuan, bakat dan minat sendiri. Janji dengan cara halal.
Ada banyak kerja part time yang boleh dilakukan, hinggakan yang tidak perlukan modal langsung. Antara mahu atau tidak sahaja.

Buat tempahan semasa ada promosi
Sentiasa merajinkan diri ke Pameran Pengantin yang diadakan di kawasan anda. Biasanya promosi yang diberikan hebat dan harganya jauh lebih murah. Anda perlu membuat tempahan awal dan bayar sedikit deposit.
Di sini, anda boleh mencari pakej perkahwinan yang mengikut bajet termasuk katering, kad kahwin, perkhidmatan fotografi, pelamin, andaman dan sebagainya. Misalnya kalau hendak tempah kad kahwin, tak perlu ambil yang mahal-mahal. Sudahnya hujung nanti akan ke tong sampah juga. Membazir kan?
Malah, kini di media sosial seperti Facebook juga ada banyak page dan group yang memberikan tips dan perkhidmatan untuk majlis kahwin.
Cuma untuk guna cara kumpul duit kahwin dengan teknik sebegini, perlu selalu follow penyedia khidmat kahwin di Facebook dan Instagram selalu.

Buat tabung kahwin
Tabung kahwin ni bukan maksudnya simpan di dalam bank. Simpanan itu anda yang pegang dan ikut kreativiti sendiri. Misalnya, jika anda bawa duit belanja ke tempat kerja sehari sebanyak RM30.00. Duit ini mungkin termasuk duit makan, duit minyak dan sebagainya.
Setiap hari, anda boleh simpan sebanyak RM5.00 iaitu baki dari wang harian itu. Paksa diri untuk menyimpan. Apa jadi pun, wang RM5.00 perlu disimpan. Jika perlu digunakan kerana terdesak atau kecemasan, esoknya gandakan jumlah itu menjadi RM10.00.
Maka, jika setiap hari anda menyimpan RM5, jadi dalam sebulan anda sudah mempunyai RM150. Untuk setahun dah jadi RM1,800, kalau 2 tahun RM3,600. Jika dicampurkan dividen ASB (RM7250,00.00) campur tabung kahwin (RM3,600.00), anda dah berjaya kumpul RM10,850.00.
Itu belum dicampur dengan simpanan gaji kerja tetap dan kerja sampingan serta pendapatan lain lagi. Jangan risau, pasangan yang hendak membina masjid dengan niat kerana Allah akan dimudahkan jalan dan rezekinya.

Perlukah berhutang untuk kahwin?
Kalau boleh, elakkanlah. Selagi kita boleh simpan dengan kudrat sendiri, teruskanlah. Cara kumpul duit kahwin sudah ada. Hanya perlu ikut dan jadi lebih kreatif untuk menambah lebih banyak amaunnya.

Akhir kata
Tak dinafikan, bukannya mudah untuk kumpul duit dengan cara-cara yang disebutkan di atas. Namun, perlu ingat bahawa usaha tangga kejayaan. Jangan terlalu mengikut nafsu untuk melangsungkan majlis kahwin yang meriah.
Jika mampu, tak salah selagi tak melanggar batas syariah. Namun, jika sebaliknya lebih baik ukur baju di badan sendiri. Tak tenang hidup dibuatnya bila fikirkan hutang yang tak pernah habis.
Moga penulisan tentang cara kumpul duit kahwin ini dapat meringankan sedikit beban kerisauan di hati bakal pengantin. Doa kami semoga perjalanan dalam membina masjid diredhai Allah dan dipermudahkan semua urusan.
Buat yang sedang merancang, ayuh mulakan dari sekarang usaha simpan duit. Yang masih sedang mencari-cari calon pilihan hati, tak salah untuk mula mengumpul duit kahwin dari sekarang. Kalau tiba-tiba jumpa jodoh di depan mata, taklah kalut simpan duit.
Buat sesiapa yang bergaji kecil, jangan risau. Jemput baca cara simpan duit dengan gaji rendah ini.
Semoga bermanfaat.


Home / Finance

Pinjaman Peribadi Bank Rakyat Untuk Blacklist (irakyat.com.my)

Adakah anda disenaraihitamkan (blacklist)? Pasti anda ingin selesaikan hutang anda dalam satu pinjaman, bukan?Jadi, izinkan kami kongsikan cara mohon pinjaman peribadi Bank Rakyat untuk blacklist.
Sekiranya anda ingin tahu jika dikategorikan sebagai blacklist, bolehlah baca semakan & login CTOS.
Jika anda pejawat awam dan ingin tahu lebih lanjut mengenai permohonan pinjaman peribadi, sila baca pembiayaan peribadi Bank Rakyat.
Nantikan perkongsian kami tentang pinjaman peribadi untuk pejawat swasta dan pesara.
Persediaan
Pinjaman penyatuan hutang merupakan hutang – hutang lama/sedia ada yang disatukan di bawah satu pembiayaan baru. Cara ini selalunya digunakan oleh individu yang terbeban dengan hutang atau yang dikategorikan sebagai blacklist.
Cara ini juga dapat membantu sekiranya pinjaman baru tersebut mempunyai kadar faedah yang lebih rendah bagi memudahkan individu membayar installment bulanan rendah berbanding sebelum ini. Oleh itu, Bank Rakyat telah menawarkan satu pinjaman yang dikenali sebagai pembiayaan peribadi- i penyatuan hutang (debt consolidation).

Siapa yang digalakkan untuk memohonnya?
Pemohon yang mempunyai lebih daripada satu pembiayaan (daripada institusi kewangan berbeza) bagi pembayaran installment seperti:

kad kredit
pembiayaan kenderaan
pembiayaan peribadi

Manfaat yang diperoleh

Hanya bertumpu kepada satu ansuran sahaja.
Tempoh pembiayaan sehingga 10 tahun.
Kadar keuntungan serendah 2.38% setahun.
Jumlah pembiayaan sehingga RM200,000.
Pembiayaan yang patuh syariah.

Cara mohon pinjaman peribadi Bank Rakyat untuk blacklist
Sebelum anda ke proses permohonan pembiayaan, anda perlu lakukan beberapa perkara terlebih dahulu.

Pertama sekali, semua pembiayaan/hutang/pinjaman anda perlu disenaraikan. Bagi jelaskan dan kumpulkan semua pinjaman itu, anda harus ketahui baki pembiayaan, kadar faedah yang dikenakan dan ansuran bulanan
Kemudian, anda harus semak kelayakan pembiayaan anda dengan melawati cawangan Bank Rakyat berdekatan atau menghubungi pusat panggilan Bank Rakyat di 1 300 80 5454.
Anda mempunyai dua cara bagi mengemukakan pembiayaan selepas mendapatkan semua maklumat yang diperlukan.

Pertama sekali, layari laman web https://www.bankrakyat.com.my/c/perbankan/pembiayaan_i/pembiayaan_peribadi_i_penyatuan_hutang-13/personal
Klik butang Mohon Sekarang yang berada di sebelah kanan skrin anda.
Masukkan maklumat yang diminta seperti:

Salutation (Encik, Puan atau Cik).
Nama.
Nombor Telefon.
E-mel.
Pilih Ya atau Tidak pada ruangan Pelanggan Sedia Ada Bank Rakyat.
Pilih Ya atau Tidak sekiranya anda ingin menerima sebarang promosi/tawaran.
Tandakan pada kotak Saya telah membaca dan bersetuju dengan Dasar Privasi Bank Rakyat.

Pilih produk pilihan yang diingini:

Simpanan-i & Deposit-i
Pembiayaan Peribadi-i
Pembiayaan Pendidikan-i
Pembiayaan Kenderaan-i
Pembiayaan Perumahan-i
Pajak Gadai-i
Perbankan Internet
Kad-i
Perancangan Kewangan
Pembiayaan Mikro-i
Pembiayaan Perniagaan-i
Lain-lain

Tandakan pada kotak I’m not a robot.
Klik pada butang Hantar.
Kemudian, pihak bank akan menghubungi anda.

Selain cara di atas, anda boleh menghubungi pusat panggilan di 1300 80 5454 atau lawati cawangan Bank Rakyat berhampiran dengan anda untuk mendapatkan maklumat lebih lanjut mengenai pembiayaan peribadi- i penyatuan hutang.
Permohonan melalui online bagi pembukaan akaun pembiayaan tidak dibenarkan untuk masa kini seperti dinyatakan di https://www2.irakyat.com.my/personal/welcome/welcome.do?FAQ=.

Akhir kata
Diharapkan agar perkongsian di atas dapat memudahkan lagi urusan anda.

Sekiranya anda berminat untuk mohon pinjaman peribadi di BSN dan Agro Bank, sila baca BSN dan Agro Bank. Tapi, pastikan anda seorang kakitangan kerajaan.
Bagi kakitangan swasta pula, anda boleh baca pinjaman peribadi Aeon.
Semoga bermanfaat.


Home / Food

Restoran Al Rawsha Shah Alam (Menu Nasi Arab & Kebab)

Bagi pencinta masakan Timur Tengah, Restoran Al-Rawsha yang terletak di Seksyen 7, Shah Alam adalah antara restoran yang menyajikan pelbagai masakan Timur Tengah yang sedap dan berbaloi.
Ini bukan pertama kali kami ke sini. Ini adalah kunjungan kali ke-3 kami ke Restoran Al-Rawsha Shah Alam, sejak tahun 2014. Nampaknya rasa dan kuantiti menu yang dipesan tetap sama dan memuaskan hati. Patutlah restoran ini sentiasa dipenuhi pelanggan terutama pada hujung minggu.
Menu di restoran Al Rawsha Shah Alam

Menarik di Al-Rawsha, pelanggan lebih senang memesan menu kerana setiap menu disertakan sekali gambar makanan & harga. Cuma, untuk detail tentang sesuatu menu yang pelanggan tidak faham, bolehlah bertanyakan kepada pelayan yang mesra pelanggan. Tanyalah satu persatu apa yang ada dalam menu, pasti akan dijawab dengan mesra.
Tepuk perut, tanya selera. Dah berkenan, bolehlah order menu pembuka selera, menu utama dan pencuci mulut. Tapi harus diingat, kuantiti menu di Al-Rawsha sangat banyak!
Chicken Kebab Sandwich
Untuk menu pembuka selera, kami memesan Chicken Kebab Sandwich yang berharga RM7 per set ini. Nak makan sorang boleh, nak makan untuk tiga orang pon boleh. Boleh cicah sos atau moyonis tu, didatangkan bersama French Friesyang rangup.

Roti Mulawah
Nampak seakan-akan roti canai, menu sarapan popular rakyat Malaysia, tapi bukan..Roti Mulawah yang rangup dan sedap. RM3 sekeping ni, bolehlah makan ramai-ramai sebagai snek pembuka selera, sebelum tiba menu utama.

Sejak pertama kali ke Al-Rawsha, menu akan sampai sebelum kami betul-betul lapar. Servis sangat cekap. Ini harus dipuji.*thumbs up

Mansaf Al-Rawsha (Lamb)
Mansaf Al-Rawsha (Lamb) ini adalah menu tradisional masyarakat Lebanon. Nasi berwarna keperangan ini dimasak bersama rempah ratus khas dan daging kambing yang sangat lembut dan paling penting tidak berbau. Dimakan bersama sup ala-ala rasa mayonis..hehe..tak pasti lak apa kandungannya, tapi sedap!

Jordan Mansaf Chicken
Menu seterusnya, Jordan Mansaf Chicken. Nasi dan ayam diletakkan di dalam lipatan roti. Masakan tradisional style Jordan ini antara pilihan pelanggan di Restoran Al-Rawsha Shah Alam. Bagi peminat kambing, bolehlah pesan Jordan Mansaf Lamb..sedap!

Chicken Kabsa
Chicken Kabsa yang berharga RM15 untuk satu set ini juga antara pilihan pelanggan ke sini. Kuantiti nasinya memang banyak, boleh dikongsi untuk 2 orang.
Pilihan selain ‘Chicken’ semestinya ‘Lamb’. RM18 untuk satu set Lamb Kabsa ini. Sangat puas hati dengan aroma nasi dan kelembutan daging kambing yang sangat lembut. Licin satu pinggan Lamb Khabsa, pekena pula kopi Arab yang sangat ‘kaw’!

Custard Aljanna
Pencuci mulut dari Timur Tengah seperti Custard Aljanna & Custard Puding juga disediakan untuk pilihan pelanggan. Nampak sedap dan menyelerakan. Tidak berkesempatan untuk mencuba pada kali kerana perut sudah terlalu kenyang. Kami pasti mencubanya untuk kunjungan akan datang.
Kepada penggemar atau mereka yang ingin mencuba menu masakan Timur Tengah, bolehlah ke Restoran Al-Rawsha yang terletak di Seksyen 7, Shah Alam ini. Tak jauh pun dari Hospital Shah Alam.

Maklumat lanjut Restoran Al-Rawsha Shah Alam:
Alamat: No. 2, Jalan Platinum Seksyen 7 Shah Alam
Contact number: 03-5524 3584

Akhir kata
Kalau sudah kenyang makan, jangan lupa jalan-jalan di Shah Alam. Jemput baca artikel kami yang ditulis dalam Bahasa Inggeris bertajuk things to do in Shah Alam.


Home / Finance

Cara Kira Pinjaman Kereta Terpakai & Baru

Adakah anda antara orang yang mahu beli kereta tetapi takut melebihi komitmen sedia ada? Jangan bimbang anak muda, kami akan kongsikan cara kira pinjaman kereta supaya mudah untuk anda merancang kewangan.
Langkau artikel ini untuk baca cara buat pengiraan pinjaman perumahan.
Cara kira pinjaman kereta guna kalkulator online
Ada banyak laman web yang memberi perkhidmatan untuk mengira pinjaman secara percuma.
Antaranya ialah dari pembuat kereta itu sendiri dan juga bank. Dalam contoh di bawah, kami gunakan pautan dari Perodua (untuk MyVi atau Axia), Proton dan juga CIMB Bank.

Proton: https://www.proton.com/en/shopping-tools/loan-calculator
Perodua: https://www.perodua.com.my/loan-calculator.html
CIMB Bank: https://www.cimbbank.com.my/en/personal/banking-with-us/tools/car-loans-monthly-installment-calculator.html

Anda juga boleh ke laman web rasmi kereta pilihan anda seperti Toyota dan Honda untuk menggunakan loan calculator mereka sendiri.
Jika anda ingin mengira pinjaman kereta terpakai atau second-hand, boleh juga gunakan kalkulator ini. Ia tidak terhad untuk kereta keluaran syarikat terbabit.
Panduan mengira pinjaman kereta secara manual
Bagi mereka yang terfikir bagaimana untuk dapat menghitung pinjaman kereta dengan tepat tanpa menggunakan kalkulator, ini adalah formula yang cukup mudah.
Sesuai untuk orang yang menitikberatkan jumlah pembayaran bulanan dan juga interest yang bakal dibayar.

Anda juga boleh gunakan cara ini jikalau anda mahu memahami keseluruhan proses pinjaman tanpa menggunakan kalkulator pinjaman kereta yang disediakan di Internet seperti di atas.
A. Masukkan nilai dalam formula
Pertama sekali, tentukan dahulu nilai-nilai bagi perkara berikut untuk dimasukkan ke dalam formula :-

Jumlah Pinjaman = Harga Kereta – Jumlah Deposit (Down Payment) Dibayar
Jumlah Tahun Tempoh Pinjaman
Kadar Faedah Diberikan (Bergantung Kepada Bank)

B. Dapatkan jumlah ansuran bulanan

Kedua, untuk dapatkan jumlah ansuran bulanan kereta yang perlu dibayar, anda perlu guna formula di bawah :-

Ketahui dahulu jumlah faedah kereta
Kiraannya adalah seperti berikut:(Kadar faedah / 100) x Jumlah Pinjaman x Jumlah Tahun Tempoh Pinjaman = Jumlah Faedah Kereta
Seterusnya, kira pula jumlah faedah bulanan yang perlu dibayar.
Kiraannya adalah seperti berikut:(Jumlah Faedah Kereta / Jumlah Tahun Tempoh Pinjaman x 12) = Jumlah Faedah Bulanan
Akhir sekali, anda boleh kira jumlah ansuran bulanan Ini termasuk faedah bulanan yang dikenakan.
Formula untuk mengira jumlah ansuran bulanan adalah seperti berikut:(Jumlah Pinjaman + Jumlah Faedah Kereta / Jumlah Tahun Tempoh Pinjaman x 12) = Ansuran Bulanan
Syabas! Kini telah berjaya mengira jumlah faedah yang anda perlu bayar, jumlah faedah yang perlu dibayar secara bulanan, dan paling penting, ansuran bulanan kereta anda.

C. Dapatkan jumlah ansuran bulanan
Pada kali ini pula, anda akan melihat contoh berdasarkan situasi semasa.
Saya membeli Perodua Axia 1.0 E Manual yang berharga RM25,000 pada kadar faedah 3.25% (CIMB Hire Purchase) untuk dibayar selama 5 tahun.

Saya perlu bayar deposit sebanyak RM1,000.
Oleh yang demikan formula yang akan saya gunakan bakal kelihatan seperti ini :-

Jumlah Pinjaman = RM25,000 – RM1,000
Jumlah Tahun Tempoh Pinjaman = 5
Kadar Faedah Diberikan (Bergantung Kepada Bank) = 3.25

Seterusnya, saya akan guna formula di bawah dan jalan kira ditunjukkan :-

Jumlah faedah kereta(3.25/100) x 24,000 x 5 = RM3,900
Seterusnya, jumlah faedah bulanan yang perlu dibayar.(3,900 / (5 x 12) = RM65
Akhir sekali, jumlah ansuran bulanan termasuk faedah bulanan yang perlu dibayar.(24,000 + 3,900) / (5 x 12) = RM465
Maka, saya perlu membayar RM465 setiap bulan setelah mendapat Perodua Axia tersebut sehinggalah pinjaman tersebut berjaya dilunaskan secara keseluruhan.

Di sini anda perlu tahu bahawa kadar faedah yang diberikan adalah berbeza mengikut bank yang mana yang anda pilih.

Berdasarkan contoh, saya telah memilih CIMB Hire Purchase dan saya harus patuh pada kadar faedah sebanyak 3.25%.
Untuk yang baru tahu, CIMB Hire Purchase ini ialah sebahagian daripada perkhidmatan CIMB dalam memberi bantuan kewangan kepada mereka yang hendak mendapatkan kereta secara bayaran ansuran.
Hakikatnya, kita telah menjadikan bank yang dipilih sebagai pemegang kereta tersebut dahulu kerana mereka telah menampung keseluruhan harga kereta itu.
Jangan Lupa Bayar Loan Kereta
Cara kira pinjaman kereta sudah dikongsikan seperti di atas. Namun, jangan lupa bahawa ansuran bulanan adalah satu komitmen yang perlu dipatuhi sepanjang tempoh pinjaman.

Ansuran bulanan yang kita harus buat akan dibayar kepada bank dan bukan kepada pengedar jenama kereta yang kita telah lakukan pembelian. Jikalau kita gagal membayar ansuran bulanan secara berterusan, berkemungkinan besar kereta yang dipakai akan ditarik oleh pihak bank.
Dalam memilih bank, terdapat banyak jenis perkhidmatan serupa CIMB Hire Purchase yang wujud di Malaysia. Contohnya seperti Maybank Hire Purchase, RHB Hire Purchase, Bank Muamalat Hire Purchase-i, Hong Leong Auto Loan dan Al-Rajhi Automobile Financing-I.
Kadar faedahnya juga berbeza dan tidak sama. Anda yang bakal membuat pilihan. Pastikan anda rujuk dahulu daripada setiap perkhidmatan untuk mendapat tahu tentang kadar faedah terkini dan skop perkhidmatan diberikan.
Untuk mengetahui kelayakan untuk buat pinjaman kereta, kami sarankan anda berjumpa terus dengan wakil dari bank. Ini bagi mengelakkan masalah pembelian nanti.
Akhir kata
Pastikan anda membuat perancangan rapi sebelum membuat pembelian kereta. Mengira jumlah pinjaman kereta adalah senang dan mudah.
Anda boleh guna formula yang telah disediakan atau anda juga boleh gunakan kalkulator pinjaman kereta yang tersedia di internet seperti yang ada di portal calculator.com.my.
Dokumen jadual bayaran ansuran mengikut tempoh tahun pinjaman juga disediakan oleh pihak pengedar kereta buat anda. Tetapi sebagai langkah tambahan, anda boleh cuba mengira sendiri terlebih dahulu.
Jangan lupa bahawa anda juga perlu bayar insurans kereta. Ansuran lain, insurans lain. Disarankan agar anda semak harga insurans kereta juga agar tidak rasa terbeban setiap tahun.
Semoga bermanfaat.


Home / Food

Restoran Serai Paradigm Mall (Menu Nasi Kerabu & Spaghetti)

Sebut sahaja ‘SERAI’, ramai yang kenal dan tahu kegunaan&kelebihan bahan ini dalam mengharumkan masakan terutamanya masakan tradisi Malaysia. Daripada idea ini, pemilik restoran mendapat ilham untuk menamakan Restoran Serai Paradigm Mall, bersempena dengan nama bahan yang selalu digunakan dalam aktiviti memasak beliau.
Restoran Serai dikenali ramai dengan menu-menu tradisi Malaysia yang unik dan juga menu masakan Barat dari menu pembuka selera hingga ke pencuci mulut. Harga yang ditawarkan di sini amat berbaloi dengan kualiti  hebat dan rasa masakan hasil air tangan chef-chef yang terlatih.
Kami berpeluang mencuba menu-menu sedap yang ditawarkan di Restoran [email protected] Mall Kelana Jaya. Untuk makluman, Restoran Serai juga terdapat di Jaya Shopping Centre, Pavilion, Empire Shopping Gallery dan Shaftsbury Cyberjaya.
Restoran Serai Paradigm Mall Kelana Jaya
Jom lihat apa menu menarik yang sudah kami cuba di [email protected] Mall Kelana Jaya.
Nasi Kerabu
Nasi Kerabu, menu Kelantan yang menjadi kegemaran ramai, bukan sahaja penduduk asal Kelantan. Disajikan bersama Ayam Percik, Telur Asin, Solok Lada, Keropok Ikan dan Ulam-ulaman (campuran daun kesum, tauge, kacang panjang, timun 7 daun kadok) bersama sos bilis (budu). Nasi berwarna biru hasil daripada campuran bunga telang menyerlahkan lagi rasa asli menu ini. Hanya RM23.00 untuk satu set. Dengan portion yang banyak dan rasa ‘aunthentic’ negeri Kelate, kami sangat puas hati untuk set ini. Serius!

Vegetable Char Keow Teow
Kepada ‘vegetarian’, kami cadangkan anda mencuba Vegetable Char Keow Teow. Menu yang mewah dengan sayur-sayura tegar ini sangat sedap dimakan bersama cili potong. Harga untuk set ini hanya RM17.00 sahaja.

Spaghetti Seafood Marinara

Bagi peminat Pasta & makanan laut, kami rekemen menu Spaghetti Seafood Marinara untuk anda mencuba. Udang harimau, sotong besar, kepingan salmon dan blue mussels pasti buat anda tidak tidur malam teringatkan menu ini. Hanya RM29.00 untuk menu yang mempunyai rasa hebat.

Spaghetti Mussels
Selain menu di atas, peminat pasta juga mempunyai pilihan untuk dicuba. Spaghetti Mussels ini berharga RM28.00/set – dimasak menggunakan Italian tomato bersama bawang putih, basil, kepah segar dan Virgin Olive Oil.

Spaghetti Prawn Aglio Olio
Lebih gemar pasta yang rasa lebih pedas dan tidak terlalu ‘mild‘? Bolehlah mencuba menu Spaghetti Prawn Aglio Olio. Ada rasa yang lebih pedas ‘chili flakes‘, masam-masam tomato segar bersama Udang segar bersaiz besar.Harga untuk satu set ini hanyalah RM26.00.

Fresh Tomato Penne
Untuk hidangan yang lebih ringan, Fresh Tomato Penne ini boleh menjadi pilihan anda. Penne dimasak bersama Virgin Olive Oil, tomato segar, basil dan bawang putih pasti membangkitkan selera. Hanya RM19.00 untuk satu set ini.

Mee Goreng Mamak
Masakan Mamak dan Rakyat Malaysia, ibarat irama dan lagu. Tidak lengkap menu-menu sedap di Restoran Serai tanpa menu masakan restoran mamak. Anda boleh mencuba kelainan Mee Goreng Mamak yang ditawarkan di Restoran [email protected] Mall dengan harga RM16.00 sepinggan.
Daripada menu-menu yang sudah kami cuba, rate 8/10 kami bagi untuk kualiti rasa, servis yang mesra pelanggan dan suasana dalam restoran yang selesa.
Restoran Serai @ Paradigm Mall sangat selesa dan sesuai dijadikan tempat ber’gathering’ bersama rakan sekerja atau keluarga. Kami pasti anda akan berpuas hati!

Maklumat lanjut Restoran [email protected] Mall
Alamat: Level 1 Boulevard, Paradigm Mall, No. 1, Jalan SS7/26A, Petaling Jaya, 47301, Selangor.
Contact number: +60 3-7887 3707

Website Serai Group: https://www.seraigroup.com.my/serai/

Akhir kata
Kalau sudah kenyang makan, jangan lupa jalan-jalan di sekitar Kelana Jaya dan Shah Alam. Jemput baca artikel kami yang ditulis dalam Bahasa Inggeris bertajuk things to do in Shah Alam.


Home / Finance

Cara Keluarkan Duit KWSP Akaun 1 (Permohonan Pengeluaran)

Sebenarnya, selain Akaun 2, memang ada cara keluarkan duit KWSP Akaun 1. Ya, anda memang boleh buat pengeluaran penuh. Yang pertama ialah apabila sudah pencen, iaitu cukup umur 55 atau 60 tahun.
Yang kedua ialah pengeluaran sebahagian duit KWSP yang akan dibenarkan oleh kerajaan dalam Bajet 2021 yang lalu.
Jika masih tidak pasti, boleh rujuk jenis pengeluaran KWSP yang dibenarkan.
Pengeluaran RM500 sebulan
Untuk makluman, i-Sinar adalah lanjutan pengeluaran duit caruman yang dipanggil i-Lestari sebelum ini.
i-Lestari ialah pengeluaran RM500 setiap bulan dari Akaun 2. Walau bagaimanapun, kemudahan i-Lestari ini akan berakhir pada bulan Mac 2021.
i-Sinar pula ialah pengeluaran RM10k Akaun 1 yang dijangka bermula pada pertengahan Disember 2020. Boleh baca cara apply i-Sinar KWSP.
Cara Keluarkan Duit KWSP Akaun 1
Pengeluaran melalui i-Sinar
Setakat ini, masih belum ada maklumat lanjut mengenai i-Sinar. Perincian berkenaan pengeluaran i-Sinar diumumkan pada  18 November 2020 nanti.

i-Sinar diwujudkan hasil perbincangan bersama pihak berkepentingan agar ahli-ahli KWSP yang terkesan dapat mengharungi hidup zaman pandemik ini.
Permohonan i-Sinar boleh dibuat seawal pertengahan Disember 2020. Seperti biasa, amaun yang dipohon akan dikreditkan ke dalam akaun bank pemohon bermula Januari 2021.
Jangan lupa baca cara memohon i-Sinar KWSP yang boleh keluarkan duit Akaun 1.

Keluarkan jika umur 55 dan 60 tahun
Cara mengeluarkan duit dari akaun KWSP 1 apabila pencen cukup mudah. Tidak akan ada apa-apa persoalan kerana anda sememangnya layak.

Anda perlu melayari laman web rasmi KWSP iaitu www.kwsp.gov.my
Log masuk ke i-Akaun (ahli) anda.
Kemudia,n anda perlu mengesahkan identiti anda secara online pada laman web yang anda layari sebentar tadi.
Contoh pengesahan identiti yang anda perlu lakukan adalah ID pengguna anda, kata laluan anda, imej sekuriti anda dan frasa rahsia anda.
Selepas mengisi dan mengesahkan identiti anda secara online anda perlu membuat permohonan untuk mengeluarkan wang dari akaun anda.
Anda perlu mengisi borang e-Permohonan dengan segala butiran diri anda dan anda perlu menghantar borang tersebut untuk pengesahan identiti.
Anda akan diberikan authorisation code (TAC) melalui nombor telefon anda yang telah anda daftarkan bersama KWSP.
Cara mengeluarkan duit dari akaun KWSP 1 yang seterusnya adalah dengan menunggu permohonan anda  diluluskan oleh pihak KWSP.
Sekiranya anda menepati syarat-syarat e-Pengeluaran, tidak akan ada masalah. Walau bagaimanapun, ada juga kes yang ditolak.
Ada pula sesetengah kes di mana dalam keadaan tertentu, KWSP memerlukan pemohon untuk datang ke pejabat KWSP untuk pengecaman cap ibu jari.
Sekiranya permohonan anda lulus, bayaran secara pengkreditan akan dilakukan secara terus ke akaun bank simpanan / semasa anda.
Bayaran juga boleh dikreditkan ke akaun bank rakan strategik KWSP.
Anda akan menerima notifikasi status e-Pengeluaran dalam inbox i-Akaun anda.
Pihak KWSP akan menghantar SMS dan makluman di inbox anda bagi tujuan pengecaman cap ibu jari dan juga penghantaran dokumen (jika perlu).
Notifikasi SMS bertujuan sebagai notifikasi status bayaran KWSP anda.

Akhir kata
Diharapkan panduan cara mengeluarkan duit dari akaun KWSP 1 dapat memudahkan lagi dan membantu anda untuk berurusan dengan pihak KWSP.
Tujuan anda mempunyai KWSP adalah untuk membantu anda membuat persediaan menghadapi hari tua dan persaraan anda nanti. Kerajaan juga telah memperkenalkan i-Lestari dan i-Sinar bukan suka-suka.

Jadi, jika sudah dapat keluarkan duit, jangan berbelanja dengan boros. Simpanlah sedikit untuk masa depan.
Jika masih tidak cukup untuk buat belanja, boleh cuba cara keluarkan duit ASB pula. Jemput juga baca cara check KWSP guna no IC.
Semoga bermanfaat.


Home / Travel

22 Tempat Menarik di Penang (Makan, Percutian, Penginapan)

Di manakah tempat menarik di Penang yang patut dilawati? Dengar kata, ada banyak lokasi percutian menarik di Pulau Pinang yang boleh kita singgah. Tidak dilupakan, dikhabarkan juga, ada banyak tempat makan sedap yang perlu dicuba.
Namun, di manakah semua tempat ini?
Sedikit mengenai Pulau Pinang
Tahukah anda yang Pulau Pinang adalah sebuah pulau yang sangat padat di Malaysia? Bukan sahaja padat dengan penduduk tetapnya sendiri, bahkan dengan para pelancong dari dalam dan luar negara, yang berpusu-pusu datang menyeberangi lautan menggunakan Jambatan Pulau Pinang yang merupakan jambatan terpanjang di Malaysia.
Ramai yang datang ke Pulau Pinang kerana keunikan negeri ini yang terletak di sebuah pulau dan mempunyai perjalanan sejarah yang panjang.
Struktur bangunan di negeri ini juga banyak menunjukkan percampuran budaya Melayu, Cina dan India. Selain itu, ia sangat terkenal sebagai syurga makanan dan terlalu banyak tempat menarik di Penang yang cantik dan boleh dilawati di sini.
Sebut sahaja Pulau Pinang, yang timbul di dalam kepala sudah tentu keenakan nasi kandarnya, bau kuetiau yang semerbak. Itu sahaja?
Tidak sama sekali!

Pulau Mutiara ini memiliki pakej yang lengkap sebagai tempat pelancongan bertaraf dunia. Anda hendak tahu tempat-tempat menarik dengan bajet rendah ketika bercuti di sana?
Dalam artikel ini, penulis akan berkongsi tempat-tempat menarik secara percuma dan yang mengenakan bayaran minima. Semoga percutian anda di Pulau Pinang menjadi suatu kenangan yang manis dan berharga.
Teruskan bacaan anda untuk maklumat selanjutnya.
Masih ragu-ragu untuk bercuti di Pulau Pinang?

Jom kita tengok apa yang boleh anda lihat dah rasai di negeri ini dan selepas ini, keraguan anda pasti hilang.
Tempat menarik di Penang
#1 Pantai Batu Ferringhi
Apa faedahnya datang ke sebuah pulau kalau kita tak pergi jenguk pantai yang ada di sana?
Pantai Batu Ferringhi adalah antara pantai yang terkenal di Pulau Pinang.
Pantai ini terkenal dengan kebersihan dan kecantikan alam semulajadinya. Yang paling best tentang pantai ini mestilah panorama matahari terbenam daripada pukul 6.30 petang hingga 7.30 malam.

Langit yang kemerah-merahan pasti memukau pandangan sesiapa sahaja yang melihatnya. Setelah itu, pasar malam pula dibuka di kawasan berdekatan.
Dah puas tengok Matahari, kita isi pula perut yang kosong dengan makanan-makanas sedap.
Di sini juga, ada banyak tempat makan yang sedap yang dijual di gerai-gerai tepi jalan.
Terbaik!

#2 Bukit Bendera
Bukit Bendera adalah tempat yang sentiasa menggamit kedatangan para pengunjung. Orang ramai mendaki bukit ini dengan melalui trek sejauh 5km untuk tiba ke puncak.
Kita boleh memulakan pendakian di Taman Botani Pulau Pinang. Yang pasti, pemandangan di puncak pastinya membuatkan setiap titik peluh mendaki sangat berbaloi.
Di puncak, terdapat tempat makan, landskap yang cantik dan sebuah kuil yang menarik. Tapi, bagi yang tak kisah untuk berhabis sedikit duit belanja dan tidak mahu penat mendaki, kita boleh sahaja menaiki kereta kabel untuk ke atas.
Pengalaman naik kereta kabel pun menarik.

#3 Padang Kota
Antara tempat makan best di Penang ialah di Padang Kota. Makan sambil menikmati suasana dan angin bayu sangat menenangkan.
Tambahan lagi, boleh bawa anak-anak untuk bermain di kawasan pejalan kaki.
Tidak lengkap jika singgah ke sini, kalau tak makan pasembor.
Jangan tak tahu, di sini juga terdapat banyak peninggalan sejarah yang amat bernilai. Bukan hanya untuk makan sedap sahaja.
Antaranya ialah Padang Kota Lama. Padang ini merupakan peninggalan kerajaan British sebagi tempat perarakan dan berkumpul tentera mereka. Yang paling menarik, padang yang terletak di Espelande, George Town ini terletak berhampiran laut.
Tentu sejuk sahaja ditiup bayu laut apabila berjalan di sini.

#4 Jambatan Pulau Pinang
Jambatan Pulau Pinang bukanlah tempat yang kita boleh singgah sesuka hati. Mana taknya, kereta bertali arus dari kedua-dua arah hampir setiap masa.
Tetapi pengalaman melalui jambatan terpanjang di Malaysia ini untuk memasuki Pulau Pinang daripada Seberang Prai pastinya akan membuat semua orang teruja.
Sekarang, sebuah lagi jambatan yang merentasi lautan untuk ke Pulau Pinang sudah dibina untuk mengurangkan kesesakan di sana.
Bagi yang ingin menggunakan jalan laut, anda juga boleh menaiki feri untuk ke Pulau Pinang.

#5 Penang Street Art Trail
Penang Street Art ini sangat menarik untuk dilawati kerana banyak lukisan mural yang sangat menarik dan cantik boleh dilihat secara PERCUMA!
Kebanyakan lukisan menggambarkan gaya hidup dan sejarah Pulau Pinang yang sangat berbaloi untuk kita kongsikan di Instagram. Ada juga yang menggelikan hati. Pelukis mural ini sememangnya sangat berbakat.
Mural ini biasanya dilukis di belakang bangunan-bangunan. Album percutian kita di sana pasti menjadi lebih berwarna-warni dengan gambar berlatar belakangkan karya seni ini.
Kalau jiwa sedang kacau, memang di sinilah tempat yang terbaik untuk anda mendamaikan hati. Anda pasti akan kagum melihat hasil seni mural yang bukan calang-calang.
Tidak lupa juga untuk kaki swafoto, memang anda sakit kepala sebab banyak sangat sudut yang menarik untuk dirakamkan. Macam menarik bukan?

#6 Kilang Buah Pala Gee Hup
Sambil berjalan-jalan, tiada salahnya untuk kita menambah ilmu tentang sesuatu yang sangat sinonim dengan tempat yang kita lawati. Pulau Pinang sangat sinonim dengan buah pala.
Alang-alang Kilang Buah Pala Gee Hup dibuka untuk dilawati secara percuma, tiada salahnya kita masuk. Di sana, kita boleh mempelajari pelbagai perkara tentang buah pala selain daripada membelinya secara terus dari kilang.
Sebagai contoh, kita akan didedahkan dengan bagaimana buah pala diproses untuk dijadikan buah jeruk, jus, rempah, teh, minyak dan balm.
Lebih menarik lagi, kita boleh mencuba sendiri keenakan produk makanan dan minuman daripada buah pala sebelum membelinya.

#7 Taman Negara Pulau Pinang
Taman Negara Pulau Pinang terkenal sebagai taman negara paling kecil di dunia.
Tapi, saiz kecilnya tidak menjejaskan keistimewaan dan keindahan luar biasa yang terdapat di taman negara ini.
Taman Negara Pulau Pinang mempunyai kawasan perlindungan penyu, Tasik Meromictic di mana air tawar dengan air masin tidak bercampur.
Pantai ini sangat cantik dan sesuai untuk aktiviti berenang, 2 trek pendakian bukit melalui hutan hujan terus ke pantai-pantai yang tercantik di Pulau Pinang, beberapa kawasan perkhemahan dan banyak lagi!

#8 Taman Botani Pulau Pinang
Taman yang terkenal ini terletak di Pulau Tikus, George Town.
Kalau hendak buat percutian bajet tanpa mengeluarkan wang yang banyak, tempat ini sangat sesuai. Pada waktu awal pagi, cuaca di sini agak sejuk. Boleh juga beriadah bersama-sama keluarga. Jangan terkejut, di sini juga disediakan trem untuk melihat-lihat persekitaran taman. Para wanita pastinya akan teruja melihat tanaman kaktus dan pokok bunga yang berwarna-warni.
Taman Botani Pulau Pinang adalah tempat yang paling sesuai untuk mereka yang sukakan aktiviti santai bersama pasangan atau keluarga.
Kita boleh berjalan di sepanjang trek, berpiknik atau berjogging di pagi hari di sini. Kita takkan sedar masa berlalu apabila melihat keindahan pemandangan di taman ini yang dipenuhi dengan pelbagai tumbuhan berwarna-warni. Tapi, hati-hati dengan monyet yang selalu mengganggu di situ.
Di Taman Botani ini terdapat pokok sawit, pokok pine, pokok herba, pokok paku pakis, rumah kaktus dan taman formal. Ada juga burung-burung, rama-rama dan serangga.
Sangat menarik!

#9 CAT Free Shuttle Bus
Benda ni mungkin benda paling best di Pulau Pinang yang mungkin tidak ada di tempat lain; Perkhidmatan bas shuttle percuma.
Perkhidmatan bas shuttle ini meliputi kawasan dari jeti ke Jalan Penang dan balik semula.
Sepanjang perjalanan, bas ini akan berhenti di 19 tempat strategik dan menarik untuk memberi peluang kepada para penumpang merasai sendiri pengalaman menarik di negeri ini. Jangan lupa untuk ambil gambar sebagai kenang-kenangan di setiap perhentian.
Kita cuma perlu mencari bas dengan papan tanda ‘Hop On Free’. Tak payah buka beg  duit lepas dah naik tau.

#10 Muzium Kaca i-Box
Jika anda sukakan sesuatu yang unik dan lain dari yang lain, pastikan anda singgah di IBox Glass Museum.
Sangat berbaloi untuk kita meluangkan masa di situ kerana ia merupakan muzium kaca pertama di Malaysia yang mempunyai lukisan kaca paling panjang bermotifkan batik. Entah kenapa kita masih boleh masuk ke sini secara percuma.
Tak kisahlahkan. Orang bagi percuma, kenapa pula kita nak bayar. Tapi, singgah cepat-cepat.
Benda percuma ini, kita tidak tahu percumanya sampai bila.
Betul tak?

#11 Gurney Paragon Mall
Gurney Paragon Mall dan Gurney Drive adalah sebuah pusat membeli belah yang sangat menarik kerana pelbagai aktiviti boleh dilakukan di sekitarnya.
Lokasinya yang terletak di kawasan pantai juga sangat strategik bagi mereka yang sukakan suasana dan angin pantai. Pada hari Sabtu terakhir setiap bulan, konsert muzik outdoor diadakan untuk tontonan ramai.
Gurney Plaza pula boleh menjadi tempat untuk mereka yang suka membeli belah. Di situ juga, terdapat banyak restoran. Kalau teringin nak makan street food, keluar saja, anda boleh jumpa banyak gerai makanan berdekatan.

#12 Pasar Karat Lorong Kulit
Kalau anda membayangkan tempat ini sekadar pasar awam biasa, silap besarlah.
Pasar karat yang terbesar di Pulau Pinang ini menjadi syurga buat penggemar barangan antik, pakaian bundle, aksesori gajet, makanan dan sebagainya. Pasar yang terletak di George Town ini dibuka setiap hari.

#13 Masjid Terapung Tanjung Bungah
Jika anda ke Batu Ferringhi atau ke George Town, bolehlah singgah menunaikan solat di masjid ini.
Apa yang menarik tentang masjid ini?
Masjid ini ialah masjid terapung pertama yang dibina di Malaysia.
Masjid yang asalnya diperbuat daripada kayu ini, telah menggamit hati pelancong dengan rekaan senibinanya yang terkini. Jangan lupa singgah di sini nanti!

#14 Saanen Dairy Goat Farm
Hendakkan suasana yang lain dari kebiasaan?
Lupakan pusat membeli-belah, hiruk-pikuk bandar yang menyesakkan dada. Bolehlah anda merasakan suasana di ladang ternakan kambing.
Tentu anak-anak anda teruja memberi makan kepada kambing-kambing yang diternak. Sambil bercuti, dapat juga mereka melalui pengalaman yang menarik.
Jika berminat, bolehlah anda kunjungi ladang yang terletak di Sungai Pinang, Balik Pulau ini.

#15 Hutan Pelajaran Air Hitam Dalam
Hendak cuba berjalan di jambatan gantung? Mendengar bunyi kicauan burung-burung? Menghayati keindahan hutan yang menyejukkan mata?
Yang paling mengujakan, terbentang menghijau petak-petak sawah padi. Biar betul? Di mana lokasinya?
Hutan ini terletak di Kampung Air Hitam Dalam, Tasek Gelugor di Seberang Perai Utara. Macan-macam aktiviti yang boleh dilakukan di sini bersama seisi keluarga. Jangan lupa dapatkan maklumat lanjut tentang tempat ini.

#16 Rumah P. Ramlee
Siapa yang tidak kenal seniman negara terulung ini?
Tanpa mengira bangsa dan agama, P.Ramlee telah menyatukan rakyat melalui filem-filemnya.
Jika anda ingin melihat sendiri rumah yang pernah diduduki oleh beliau, boleh sahaja ke Taman Kampar, George Town.
Kenangan lalu pasti menggamit hati apabila berjalan-jalan di sekitar rumah ini. Lagu-lagu beliau sentiasa dimainkan untuk menghidupkan suasana. Segala kisah hidupnya, selain pencapaian beliau dalam industri seni juga dipamerkan.

#17 Penang Avatar Secret Garden
Hendak rasa macam berada dalam filem ‘Avatar’?
Ah, rugi kalau tidak datang ke sini. Jangan lupa bawa keluarga anda ke kebun ajaib yang terletak di Tanjung Tokong, Tanjung Bungah. Anda pasti tidak akan melepaskan peluang bergambar dengan pokok-pokok yang diterangi cahaya berwarna-warni.
Alah, sama macam dalam filem tersebut. Tempat ini dibuka pada waktu siang dan juga malam. Kalau hendak rasakan suasana alam fantasi, sebaik-baiknya datang berkunjung pada waktu malam.

#18 Clan Jetties Floating Village
Ada lagi ke tempat menarik? Sudah tentu di Pulau Pinang terdapat banyak tempat menarik. Salah satunya, perkampungan terapung masyarakat Cina di Weld Quay, George Town.
Wah, macam menarik! Rumah-rumah di sini terapung di atas air, membuatkan pemandangannya sangat indah.
Jika hendak melihat aktiviti masyarakat di sini, sebaik-baiknya datanglah seawal pagi.

#19 Tokong Kek Lok Si
Apa yang menarik tentang tempat beribadat masyarakat Buddha ini ialah ia merupakan tokong terbesar di Asia Tenggara.
Dikatakan kerana keluasan tokong ini, ia mengambil masa 20 tahun untuk disiapkan. Bayangkan besarnya tempat ini! Senibinanya ialah gabungan Thailand dan Burma.
Kalau terasa macam hendak berada di Bali, jangan lupa ke tokong yang terletak di Ayer Hitam ini.

#20 Muzium Perhutanan Pulau Pinang
Tempat menarik di Penang yang seterusnya ialah muzium.
Muzium ini mempamerkan aneka artifak berkaitan perhutanan. Harga tiket yang dikenakan juga sangat murah iaitu RM1 untuk dewasa dan RM0.50 untuk kanak-kanak.
Malah harganya juga menjadi lebih murah jika datang secara berkumpulan (lebih 15 orang) iaitu RM0.80. Malah, muzium ini terletak di Taman Rimba Teluk Bahang.
Setelah dapat banyak maklumat tentang hutan, boleh juga anda bermandi-manda atau berkelah bersama keluarga di taman ini pula. Tentu seronok jadinya!

#21 Countryside Stables
Apa kata cuba aktiviti berkuda bersama anak-anak?
Di sini, selain boleh menunggang kuda, para pengunjung juga boleh memberi makan jerami padi kepada kuda-kuda.
Jangan risau, bayaran yang dikenakan masih mampu bayar iaitu RM5 sahaja. Jangan lupa kunjungi tempat ini yang terletak di Balik Pulau. Anak-anak pasti lupa dunia dibuatnya.

#22 Muzium Gohkaki
Hendak mengimbau permainan masa zaman kanak-kanak dulu?
Inilah tempatnya yang terletak di George Town. Percayalah anak-anak anda akan melupakan gajet yang dibanggakan selama ini. Di sini, kanak-kanak akan ditunjukkan cara bermainan permainan tradisional seperti batu seremban, congkak, tingting, getah dan sebagainya.
Dapat dibayangkan betapa seronoknya anak-anak kita nanti.
Ibu dan bapanya juga boleh tumpang sekaki sambil teringat kampung halaman.
Harga tiket yang dikenakan cuma RM5.

Tempat menarik di Penang yang lain
Kami ada menulis artikel lain yang lebih ringkas tentang lokasi dan destinasi menarik di Penang.
#1 Dalam Bahasa Melayu:

Tempat menarik di Pulau Pinang

#2 Dalam Bahasa Inggeris:

Akan dikemaskini

Akhir kata
Diharapkan agar perkongsian tempat menarik di Penang ini akan memberikan anda idea untuk merancang dan membuat bajet sebelum memulakan perjalanan. Sekarang, anda bolehlah mula membuat perancangan jika hendak ke Pulau Pinang.
Tidak perlu mengeluarkan kos yang tinggi, anda masih mampu berseronok bersama keluarga dan rakan-rakan.
Yang penting, anda perlu merancang percutian dengan betul-betul. Diharapkan artikel ini dapat membuat anda tersenyum sampai ke telinga. Jangan risau, masih banyak tempat yang boleh diteroka walaupun poket hampir kering!
Berbaloi menjejakkan kami ke negeri yang mendapat pengiktirafan UNESCO ini.
Semoga bermanfaat.


Home / Technology

Cara Download Video Dari Facebook (Tanpa Aplikasi, Di Laptop)

Setelah menonton sesuatu video di Facebook, anda rasa ingin berkongsi pula di Whatsapp. Tetapi, tidak ada cara pula. Jadi, bagaimana cara download video dari Facebook?
Terdapat banyak cara sebenarnya untuk anda download video. Kalau anda nak tahu, anda juga boleh download video yang anda suka di laman sosial Facebook.
Syarikat Facebook tidak menyediakan perkhidmatan ini untuk anda, jadi anda perlu menggunakan perisian luar yang bukan milik Facebook untuk download video anda di laman sosial tersebut. Sebaiknya, cari software yang percuma.
Terdapat banyak software sebegini yang anda boleh jumpa di Internet. Salah satunya adalah download secara online dengan menggunakan Getfvid. Ikuti langkah di bawah untuk cara download serta cara install perisian online ini.
Cara download video dari Facebook tanpa aplikasi

Layari laman web https://www.getfvid.com/. Anda akan dibawa ke portal Getfvid.
Terdapat dua cara untuk anda download video di YouTube menggunakan perisian ini.
CARA PERTAMA – Download secara terus dari portal Getfvid menggunakan URL video tersebut. Pertama sekali buka akaun Facebook anda. Kemudian, cari video yang anda ingin download.
Bagi anda yang menggunakan komputer/laptop, right-click pada paparan video tersebut.
Kemudian, pilih Show video URL.
URL bagi video tersebut akan tertera. Tekan pada URL tersebut. Kemudian, right click untuk copy URL tersebut.
Buka semula portal Getfvid. Pada ruangan yang tertera pada bahagian atas yang tertulis Enter Facebook Video URL, tekan paste untuk masukkan URL tersebut pada ruangan tersebut.
Kemudian, tekan butang DOWNLOAD.
Pada laman seterusnya, paparan video tersebut akan tertera. Pilih sama ada anda ingin download video tersebut dalam HD Quality, Normal Quality atau anda hanya ingin download bunyi daripada video tersebut (Audio Only) dalam file yang berformat mp3.
Tekan salah satu butang yang tertera, dan anda akan dapat download video dari Facebook yang anda mahukan.

Cara download video dari Facebook di laptop

CARA KEDUA – Install Getfvid ke Google Chrome di komputer/laptop anda (Getfvid tidak disediakan dalam bentuk aplikasi). Pertama sekali, pada laman depan portal Getfvid, tekan butang Download Chrome Extension yang tertera pada bahagian atas.
Kemudian, anda akan dibawa ke chrome web store. Extension yang tertera untuk anda install ialah Social Video Downloader. Tekan butang Add to Chrome.
Sebuah pop-up notification akan tertera. Tekan butang Add extension.
Anda berjaya install Getfvid ke dalam Google Chrome anda. Untuk menggunakannya, buka semula Facebook.
Kemudian, cari video yang anda ingin download.
Pada video tersebut, lihat bahagian bawah video. Akan tertera dua butang, iaitu Download SD dan Download HD. Pilih sama ada anda ingin download video anda dengan resolusi yang tinggi (HD) atau resolusi yang biasa (SD). Tekan salah satu butang.
Kemudian, anda akan dibawa ke portal Getfvid. Scroll ke bawah sehingga anda jumpa paparan video anda. Kemudian, tekan butang DOWNLOAD berwarna hijau.
Anda akan dapat download video yang anda mahukan.

Muat turun video untuk Mac OS
Jika anda menggunakan Macbook atau iMac dengan perision Mac OS, cara download video dari Facebook yang terbaik ialah menggunakan aplikasi 4K Downloader

Layari laman web 4K Download
Download dan install sehingga selesai
Buka aplikasi tersebut
Copy URL yang dikehendaki dari Facebook
Tekan Paste Link
Pilih saiz video yang dikehendaki
Pilih format video
Muat turun

Akhir kata
Sekarang, walaupun cara download video dari Facebook sudah jadi mudah, jangan pula muat turun video yang bukan-bukan.
Pastikan juga berkongsi video yang sahih sahaja. Elakkan berkongsi yang tidak pasti.
Jemput juga baca cara untuk tutup akaun Facebook.
Untuk cara download video Facebook melalui iPhone dan Android, kami akan kongsikan dalam artikel yang akan datang.

Semoga bermanfaat.


Home / Technology

Cara Screenshot Samsung (Yang Mudah, Cepat & Simple)

Setiap telefon Android, lain cara untuk buat screenshot. Kali ini, kami akan kongsikan cara screenshot Samsung yang mudah. Boleh digunakan untuk kebanyakan model Samsung seperti Note 10, A50, A51 dan lain-lain lagi.
Sebagai pengguna telefon pintar, anda semestinya wajib tahu salah satu fungsi penting yang anda boleh dapat dan gunakan dalam urusan harian anda, iaitu fungsi screenshot. Kadangkala, anda ingin screenshot maklumat penting yang anda terjumpa di telefon anda.
Anda mungkin memerlukan kamera di telefon lain untuk menangkap gambar maklumat tersebut, atau anda perlu menghafal dan menyalin maklumat tersebut di kertas, dua perkara yang membazir tenaga. Telefon pintar seperti Huawei dan Samsung telah menyediakan fungsi untuk anda screenshot sahaja maklumat ini, dan gambar maklumat ini akan tersimpan secara automatik dalam telefon anda.
Macam mana untuk gunakan fungsi screenshot ini? Di bawah akan dikongsikan beberapa cara yang anda boleh gunakan.
Cara Screenshot Samsung Menggunakan Butang Home Dan Power
Fungsi ini hanya wujud di telefon Samsung yang mempunyai butang Home di hadapan skrin sahaja.

Pastikan bahawa telefon anda dalam keadaan aktif (bukan power off) dan bukan berkunci.
Tekan butang Power (biasanya terletak di sebelah kanan badan telefon) dan butang Home secara serentak. Tekan dengan lama sehingga di skrin terpapar aktiviti seperti telefon anda sedang menangkap gambar, serta terdengar bunyi menangkap gambar seperti ketika menggunakan kamera (hanya boleh didengar jika telefon anda bukan dalam mod Silent)
Setelah itu, anda pergi ke Gallery. Anda akan jumpa screenshot anda di file dalam Gallery (biasanya dalam file yang diberi nama screenshot).

Cara Screenshot Samsung Guna Feature Motion Control
Feature ini hanya boleh didapati pada telefon pintar Samsung model:

Samsung S9 dan S9+
Samsung Galaxy S8 dan S8+
Samsung Galaxy S7 dan S7 Edge
Samsung Galaxy S6
Samsung Galaxy Note 5
Samsung Galaxy 5
Samsung Galaxy S4 dan Galaxy Note 4
Samsung Galaxy S3 dan Note 3
Samsung Note 2
Samsung Galaxy Note
Dan beberapa Samsung Galaxy yang dikeluarkan pada tahun 2014 dan ke atas.

Cara Screenshot:

Buka telefon pintar anda, dan pergi ke Settings.
Pilih Motion and Gesture.
Pada menu tersebut, aktifkan mod Palm Swipe To Capture.
Setelah itu, keluar dari Settings dan pergi ke gambar, maklumat, video yang anda ingin screenshot.
Gesel tapak tangan anda di skrin dari hujung kanan skrin ke hujung kiri skrin. Bunyi screenshot terhasil, dan screenshot anda berjaya.

Cara Screenshot Menggunakan Volume Down (-) Dan Power
Fungsi ini hanya wujud pada telefon Samsung yang tidak mempunyai butang Home, seperti Samsung S8 dan S9.
Cara untuk screenshot Samsung jenis ini adalah seperti berikut:

Pastikan bahawa telefon anda dalam keadaan aktif (bukan power off) dan bukan berkunci.
Tekan butang Volume Down (-) dan butang Power secara serentak. Butang Volume Down biasanya berpasang dengan butang Volume Up (+), dimana butang Volume Up terletak di atas kepada butang Volume Down.
Tekan dengan lama sehingga di skrin terpapar aktiviti seperti telefon anda sedang menangkap gambar, serta terdengar bunyi menangkap gambar seperti ketika menggunakan kamera (hanya boleh didengar jika telefon anda bukan dalam mod Silent)
Setelah itu, anda pergi ke Gallery. Anda akan jumpa screenshot anda di file dalam Gallery (biasanya dalam file yang diberi nama screenshot)

Screenshot Menggunakan Bixby
Fungsi ini juga hanya wujud pada telefon Samsung versi baru seperti S8 dan S9. Anda hanya perlu menyebut “Hai, Bixby” pada telefon anda. Pastikan dahulu telefon anda aktif dan tidak ditutup. Kemudian, sebut “Take a screenshot”. Pastikan juga anda menyebutnya sewaktu anda sedang membuka maklumat/gambar/video yang anda ingin screenshot.

Screenshot Dengan Fungsi Scroll Screenshot
Cara screenshot Samsung dengan fungsi ini nampak lebih mudah.

Feature scroll screenshot ini membolehkan anda membuat satu screenshot untuk keseluruhan maklumat atau isi yang terdapat dalam sesebuah page. Maksudnya, anda tidak perlu lagi membuat satu screenshot untuk mendapatkan sebahagian maklumat, dan scroll ke bawah untuk screenshot maklumat lain yang tidak masuk pada screenshot yang pertama.
Hanya dengan satu scroll screenshot, semua maklumat dapat dihimpuan dalam satu gambar sahaja.
Feature scroll screenshot ini tidak dimiliki oleh semua telefon pintar Samsung. Kebanyakan telefon yang memilikinya memiliki spesifikasi yang sangat tinggi selain Samsung S8 dan S9. Contohnya, S7 dan S7 Edge.

Masuk ke Settings.
Pilih Advanced Features.
Aktifkan Smart Capture. Tekan ON.
Pergi ke maklumat/gambar/video yang anda ingin screenshot.
Buat satu screenshot di situ, dengan menekan butang Power + Volume Down secara serentak.
Kemudian, satu menu kecil akan tertera di skrin, iaitu Scroll Capture, Draw, Crop, dan Share. Tekan Scroll Capture.
Scroll screenshot anda berjaya.

Akhir kata
Kesimpulannya, cara untuk screenshot di telefon pintar Samsung anda tidaklah sukar. Malah, amat mudah. Bagi anda pengguna Samsung, pastikan anda ambil tahu tentang fungsi-fungsi ini dan manfaatkan apa yang terbaik yang dapat ditawarkan oleh telefon pintar anda.
Semoga bermanfaat.


Home / Food

Lontong Klang Shah Alam (Menu Special, Biasa, Sotong, Ayam)

Lontong merupakan antara menu wajib ada setiap kali tiba Hari Raya. Lontong dan kuah lodeh selalunya dihidangkan pada waktu sarapan pagi dan boleh dikatakan menu sarapan sihat dengan variasi bahan-bahan yang digunakan seperti nasi himpit, tempe, sayur-sayuran dan pelbagai lagi. Kalau bukan Hari Raya, anda masih lagi boleh dapatkan di Lontong Klang Shah Alam.
Benar, di luar musim perayaan, menu lontong sedap ini agak sukar diperoleh. Tidak banyak restoran atau kedai makan yang menyediakan menu ini. Mujurlah ada Lontong Klang yang menjadi pilihan ramai sejak 1970 dan sudah mempunyai tiga cawangan iaitu di Shah Alam, Klang dan Bukit Tinggi.
Menu di restoran Lontong Klang

Kali ini, kami berpeluang bersarapan pagi di salah satu premis Lontong Klang di Bukit Tinggi. Lokasi premis 2 pintu ini tidak jauh dari AEON Bukit Tinggi, Klang. Menu utama yang ditawarkan semestinya Lontong, di samping nasi lemak, roti canai dan pelbagai minuman.
Harga Lontong Sedap yang ditawarkan ialah:

Lontong Biasa – RM4.00
Lontong Sotong – RM5.00
Lontong Telur Goreng – RM5.00
Lontong Ayam – RM7.00
Lontong Special – RM7.50

Lontong Special

Pilihan utama kami adalah Lontong Special. Nak tahu apa isi kandungan Lontong Special ini? Ya, ia adalah gabungan lontong sotong & telur goreng, dan semua bahan asas diletakkan sebanyak dua kali ganda. Sebenarnya untuk mereka yang ambil sarapan dalam kuantiti yang kecil, menu Lontong Special ini boleh dimakan untuk dua orang. Rasa kuahnya memang sedap, ada pedas-pedas manis. Nak rasa pedas, boleh mintak tambah sambal untuk lebih kick.

Nasi Lemak Telur
Nasi Lemak Telur RM3 ini juga patut dicuba apabila berkunjung ke Lontong Klang. Keunikan nasi lemak ini ialah, rasa lemak-lemak nasi yang dikukus menggunakan santan segar. Sambal juga ada ‘kick’, tidak terlalu pedas dan ada rasa manis-manis.

Lontong Ayam

Perbezaan dengan Lontong Special ialah ayam goreng yang rangup dijadikan bahan utama. Pertama kali mencuba Lontong Ayam Goreng, menarik tapi mungkin tidak kena selera bagi sesetengah orang. Kami lebih gemarkan Lontong Special dengan gabungan sotong dan telur goreng.
Pilihan yang gemarkan sarapan tidak terlalu berat, bolehlah memilih Lontong Telur Goreng (RM5.00) ini. Menariknya, keropok keping berwarna-warni ini juga didatangkan bersama menu ini.
Jadi, nak makan lontong, sudah tidak perlu menunggu musim perayaan kan? Bila-bila masa sahaja boleh datang ke mana-mana cawangan Lontong Klang yang berdekatan denga anda!
Selamat bersarapan pagi!

Maklumat lanjut Lontong Klang
SHAH ALAM: No.20, Jalan Zirkan E7/E, Seksyen 7, 40000 Shah Alam.
Contact number: 03-5511 0961

Lain-lain cawangan:
BUKIT TINGGI: No.19-03 & 04, Jalan Remia 2/KS6, Bandar Botanik, 41200 Klang
KLANG: 144, Emporium Makan, Jalan Pasar Klang, Klang.

Akhir kata
Kalau sudah kenyang makan, jangan lupa ambil angin di sekitar Shah Alam. Jemput baca artikel kami yang ditulis dalam Bahasa Inggeris bertajuk things to do in Shah Alam.


Home / Food

Sakae Sushi Halal atau Tidak? (Ini Semakan dari Halal JAKIM)

Masih banyak restoran-restoran terkemuka dan terkenal di Malaysia yang sentiasa dikunjungi oleh masyarakat Muslim tidak mempunyai status atau logo halal dari badan yang diiktiraf (JAKIM). Ini termasuklah Sakae Sushi, rangkaian francais masakan Jepun yang berpangkalan di Singapura di bawah Syarikat Sakae Holdings Ltd. Namun, persoalannya ialah adakah Sakae Sushi halal atau tidak?
Seperti perkongsian Sushi King halal atau tidak, izinkan kami berkongsi tentang Sakae Sushi juga.
Cawangan Sakae Sushi
Rangkaian Sakae Sushi semakin berkembang di Malaysia dan populariti mereka semakin menghampiri satu lagi rangkaian makanan Jepun yang popular di Malaysia iaitu Sushi King.
Berikut merupakan lokasi Sakae Sushi di Lembah Klang:

AEON Bukit Tinggi Klang
IOI Mall
Sunway Pyramid
1-Utama
The Curve Shopping Mall
Paradigm Mall
KL Festival
The Mines
Berjaya Times Square
Cheras LeisureMall
Subang Parade

Semakan di JAKIM halal.gov.my

Semakan di laman sesawang Portal Rasmi Halal Malaysia, www.halal.gov.my mendapati Sakae Sushi sememangnya tidak tersenarai dalam pangkalan data halal JAKIM. Ini mungkin menunjukkan bahawa Sakae Sushi sememangnya tidak mempunyai Sijil Halal JAKIM.
Walau bagaimanapun, jangan terus cop jenama ini terus tidak halal 100%. Adalah lebih baik agar anda hubungi mereka dan dapatkan kepastian.

Jawapan pihak Sakae Sushi tentang status halal
Ramai peminat-peminat makanan Jepun di Malaysia terutamanya yang beragama Islam telah bertanya di laman Facebook Sakae Sushi tentang status halal mereka dan jawapan standard pihak Sakae Sushi Malaysia adalah:

We do not not carry a halal certification at the moment. However, we are looking into it and hope to obtain this certification in the near future.Rest assured, all our dishes are completely pork-free. In addition, all our meat and chicken suppliers are compliant with halal requirements. We also do not add mirin (a type of Japanese alcoholic condiment) into our sushi rice.

Makanlah jenama sushi yang lain
Jadi seperti biasa, jika sesebuah premis itu tiada halal berautoriti, kami tetap dengan pendirian kami-apa yang masuk dan menjadi darah daging kami-akan dipastikan ianya halal toyyibah.
Mungkin boleh beralih kepada jenama Sushi King atau Nippon Sushi yang disenaraikan halal oleh JAKIM.
Tepuk dada tanya selera!

Terjemah hadith :
Dari Abu Abdillah Nu’man bin Basyir radhiallahuanhu dia berkata: Saya mendengar Rasulullah Shallallahu’alaihi wasallam bersabda: Sesungguhnya yang halal itu jelas dan yang haram itu jelas. Di antara keduanya terdapat perkara-perkara yang syubhat (samar-samar) yang tidak diketahui oleh banyak manusia. Maka siapa yang takut terhadap syubhat berarti dia telah menyelamatkan agama dan kehormatannya.
Dan siapa yang terjerumus dalam perkara syubhat, maka akan terjerumus dalam perkara yang diharamkan. Sebagaimana penggembala yang menggembalakan hewan gembalaannya disekitar (ladang) yang dilarang untuk memasukinya, maka lambat laun dia akan memasukinya.
Ketahuilah bahwa setiap raja memiliki larangan dan larangan Allah adalah apa yang Dia haramkan. Ketahuilah bahwa dalam diri ini terdapat segumpal daging, jika dia baik maka baiklah seluruh tubuh ini dan jika dia buruk, maka buruklah seluruh tubuh; ketahuilah bahwa dia adalah hati ” (Riwayat Bukhori dan Muslim)

Akhir kata
Apa pula pandangan anda tentang status halal Sakae Sushi ini? Cuba kongsikan bersama kami.
Kalau anda mahu ke Jepun untuk menikmati sushi yang sebenar menaiki penerbangan Air Asia, jangan lupa baca cara check in Air Asia.
Semoga bermanfaat.


Home / Finance

i-Sinar Portal (Pautan iSinar di www.kwsp.gov.my, Kini Sudah Dibuka)

Bagi anda yang tak sabar untuk keluarkan duit iSinar., kami akan kongsikan pautan i-Sinar portal seperti di bawah untuk memudahkan lagi urusan pengeluaran. Selepas dapat i-Sinar login, anda boleh terus daftar i-Sinar dan seterusnya mohon i-Sinar KWSP tanpa memerlukan pihak ketiga.
Selain itu, anda juga boleh Log Masuk i-Sinar jika ingin tahu pembayaran i-Sinar bila dapat. Ini kerana tarikh bayaran i-Sinar adalah sama sahaja untuk setiap pemohon. Tidak ada beza. Cuma cepat atau lambat sahaja untuk masuk ke dalam akaun.
Apa-apa pun, di bawah ini ialah perkongsian pautan dan juga cara untuk login i-Sinar portal.
Cara Log Masuk i-Sinar portal (melalui www.kwsp.gov.my)
Andai kata anda terus masuk ke laman web utama KWSP, berikut ialah panduan langkah demi langkah:

Layari laman web rasmi KWSP di sini: www.kwsp.gov.my
Anda kini berada di laman utama
Tunggu slider di laman utama bergerak sehingga menunjukkan:

i-Sinar
Kemudahan bersasar bagi membantu ahli KWSP yang terkesan dengan pandemik meneruskan kelangsungan hidup

Tekan butang I-SINAR ONLINE
Anda akan dibawa ke portal iSinar
Teruskan proses untuk buat permohonan atau semakan i-Sinar

Pautan i-Sinar (direct link)
Dengan direct link, anda tak perlu ke laman web utama. Berikut langkah-langkah yang ringkas untuk login i-Sinar portal seperti di bawah:

Layari direct link untuk Log Masuk i-Sinar KWSP di sini: https://isinar.kwsp.gov.my
Jika sudah dibuka, akan ada beberapa bahagian yang tertera seperti:

PERMOHONAN
PANDUAN PENGGUNA
SEMAK STATUS

Sila isi bahagian PERMOHONAN untuk membuat permohonan i-Sinar
Sila rujuk PANDUAN PENGGUNA untuk tutorial mengisi permohonan
Sekiranya anda sudah mendaftar dan buat permohonan, boleh terus klik SEMAK STATUS untuk melihat status kelulusan.
Walau bagaimanapun, butang ini masih belum aktif. Semakan hanya boleh dibuat bermula 4 Januari 2021.

Maklumat tambahan mengenai i-Sinar

Sebelum dibenarkan membuat pengeluaran i-Sinar, anda pelru menghabiskan jumlah pengeluaran maksimum i-Lestari terlebih dahulu.
Jika anda mempunyai baki RM90,000 dan ke bawah (Akaun 1), anda akan mempunyai akses kepada amaun sehingga RM9,000. Amaun pendahuluan ini akan dikreditkan secara berkala sehingga enam (6) bulan dengan pendahuluan pertama sehingga RM4,000.
Jika anda mempunyai baki lebih daripada RM90,000 (Akaun 1), anda akan mempunyai akses 10%. Walau bagaimanapun, amaun maksimum yang boleh didahulukan adalah RM60,000. Amaun pendahuluan ini akan dikreditkan secara berkala sehingga enam (6) bulan dengan pendahuluan pertama sehingga RM10,000.

Maklumat lanjut berkenaan i-Sinar
Jika anda mempunyai pertanyaan berkenaan kelayakan, pendaftaran, permohonan, kemaskini, semakan kelulusan, semakan pembayaran dan juga masalah-masalah lain, sila hubungi iSinar HOTLINE di taian berikut:

03-8922 4848
Beroperasi Isnin – Jumaat (kecuali Cuti Umum Negeri Selangor dan Wilayah Persekutuan)
Dibuka dari jam 8.00 pagi sehingga 8.00 malam.

Talian ini akan dibuka bermula 21 Disember 2020.

Akhir kata
Diharapkan agar perkongsian berkenaan i-Sinar portal ini dapat memudahkan lagi urusan anda untuk membuat pendaftaran, permohonan dan pengeluaran duit EPF.
Pastikan bersabar kerana permohonan hanya bermula seperti di bawah:

Jika anda tergolong dalam Kategori 1, anda boleh mula memohon pada 21 Disember 2020.
Jika anda yang tergolong dalam Kategori 2 pula, permohonan boleh dibuat bermula 11 Januari 2021.

Bagi yang terlupa nombor KWSP, jemput baca cara check KWSP guna no IC.

Terakhir, jika layak, anda juga boleh baca panduan BPR login yang baru dalam #bajet2021. Anda juga boleh dapatkan maklumat berkenaan Bantuan Prihatin Rakyat seperti cara daftar BPR dan cara mohon BPR.
Semoga bermanfaat.


Home / Technology

Wifi Smart Selangor

Pernahkah anda pergi ke mana-mana kawasan di Selangor dan ternampak Wifi Smart Selangor? Jika pernah, mungkin ada yang tak tahu bagaimana cara daftar dan login Wifi Smart Selangor.
Izinkan kami berkongsi.
Wifi Smart SelangorSedikit mengenai Wifi Smart SelangorCara Daftar Wifi Smart SelangorCara Login Wifi Smart SelangorSenarai lokasi Wifi Smart Selangor
Sedikit mengenai Wifi Smart Selangor
Sehingga hari ini, ada lebih kurang 3,000 hotspot Wifi Smart Selangor yang disediakan oleh kerajaan negeri Selangor secara percuma.
Ya, anda tidak silap baca. Free sahaja!
Ini adalah satu Inisiatif Peduli Rakyat oleh Kerajaan Selangor yang berhasrat untuk menyediakan servis wifi di kawasan kurang berkemampuan dan kawasan awam dimana orang awam selalu berkumpul.
Cara Daftar Wifi Smart Selangor
Untuk mendaftar, ikut langkah di bawah:

Semak dahulu samada hotspot ada atau tidak
Lihat senarai yang ada dan pilih
Nama hotspot adalah berbeza-beza. Jika anda berada di Hospital Sungai Buloh, nama hotspot ialah HOSPITAL SUNGAI BULOH_300014
Connect dengan hotspot yang dipilih
Apabila anda sudah connect, anda masih lagi belum boleh melayari Internet kerana pendaftaran diperlukan
Masukkan butiran yang diperlukan seperti nama, email dan nombor telefon
Selesai

Cara Login Wifi Smart Selangor
Anda hanya boleh login setelah mendaftar. Sila baca langkah untuk daftar terlebih dahulu seperti yang diterangkan di atas.

Semak dahulu samada hotspot ada atau tidak
Lihat senarai yang ada dan pilih
Nama hotspot adalah berbeza-beza. Jika anda berada di TESCO Rawang, nama hotspot ialah TESCO RAWANG_300026
Connect dengan hotspot yang dipilih
Apabila anda sudah connect, akan akan diminta untuk masukkan username dan password yang diisi semasa anda buat pendaftaran
Masukkan username dan password
Anda akan dibawa ke laman ini: https://cdn.odyssys.net/captivePortal/successpage/70882440
Pastikan anda ke satu portal yang lain dan melihat “Welcome to Wifi Smart Selangor” di paparan
Klik continue
Selesai

Senarai lokasi Wifi Smart Selangor
Setakat ini, ada beberapa lokasi yang dipasang dengan wifi termasuk hospital, stadium, pusat komuniti, dewan komuniti, pusat rekreasi, pusat industri, terminal bas & teksi, masjid, surau, pasar, sekolah kebangsaan, sekolah menengah, klinik kesihatan, pejabat kerajaan, gereja, TM Point, kawasan kedai komersil, kedai makan, tempat membeli belah seperti AEON, institusi pengajian tinggi dan hotel yang terpilih.

Apa yang lebih menarik, bukannya lokasi bandar besar seperti Shah Alam dan Petaling Jaya sahaja yang ada. Wifi Smart Selangor ada di bandar sederhana besar dan bandar kecil juga seperti USJ, Subang Jaya, Rawang, Kuang, Sungai Buloh, Kuala Selangor, Kajang, Sungai Besar, Sabak Bernam, Banting, Klang dan banyak lagi.
Jika anda ingin mengetahui samada kawasan anda ada coverage atau tidak, boleh download dan semak senarai itu di sini.
Akhir kata
Kami berharap, dengan adanya cara login Wifi Smart Selangor ini dapat memudahkan hidup anda. Paling penting, dapat mengurangkan kegunaan data peribadi anda.
Untuk makluman, buat masa ini, lokasi Wifi Smart Selangor belum lagi meluas, terutama di kawasan-kawasan luar bandar. Difahamkan bahawa kerajaan negeri akan terus menambah lokasi hotspot untuk rakyat.

Kepada yang mempunyai akses, anfaatkanlah perkhidmatan wifi percuma yang disediakan oleh kerajaan Selangor.
Janganlah pula ia sudah percuma, anda buat perkara-perkara yang tidak berguna.
Sekadar selingan, jika anda guna Celcom dan ingin guna Internet, jemput baca cara topup Celcom yang mudah.
Semoga bermanfaat.